Makin dahsyat penangan drama terbaru OCN iaitu “The Uncanny Counter”!
Drama ini membawa kisah sekumpulan individu yang menggelarkan diri mereka sebagai “Counter” dan bertugas memburu roh jahat. Setiap daripada mereka mempunyai kelebihan tersendiri dan menyembunyikan identiti sebenar dengan menyamar sebagai pekerja di sebuah restoran mi.

Pada 13 Disember, dilaporkan bahawa drama lakonan Yoo Jun-sang dan Jo Byeong-hyu itutelah meraih rating tertinggi setakat tayangannya kini. Menurut Nielsen Korea, drama ini mencatat rating sebanyak 7.7% pada episod ke-6 yang ditayangkan baru-baru ini.

Bukan itu sahaja, “The Uncanny Counter” turut memecah rekod OCN dengan rating yang paling tinggi sekali pernha dicatatkan oleh saluran itu. Rekod sebelum ini dipegang oleh “Voice 2” pada tahun 2018 dengan catatan 7.1%.
Rasanya drama ini juga popular di Netflix kini, ada tak antara korang yang menonton “The Uncanny Counter”?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Benam Rekod ‘Voice 2’, ‘The Uncanny Counter’ Catat Rating Tertinggi Dalam Sejarah Saluran OCN


Sejak kebelakangan ini, nama Yoo In-soo terus disebut oleh peminat K-Drama kerana kehebatan lakonan yang ditonjolkan dalam “All Of Us Are Dead”.

ARTIKEL BERKAITAN
"Takutnya" - Netizen Kagum Lihat Klip Yoo Insoo Berlatih Jadi Zombi Dalam 'All Of Us Are Dead'

Ramai yang ingin mengetahui lebih mengenai dirinya, lelaki itu telah menyertai sebuah temuramah baru-baru ini.
Bermula sederhana, Yoo In-soo mengakui bahawa dia kerap menjadi pembantu pelakon dalam rancangan hiburan seperti “Running Man” pada awal kariernya, sekitar 2015.

Saya muncul, contohnya apabila para hos perlu mencari tetamu jemputan di tengah orang ramai. Saya akan menjadi salah seorang pengacau yang mengenakan pakaian serupa dengan tetamu berkenaan
Antara seramai-ramai manusia itu ada saya. Saya juga sering menyimpan tangkapan skrin apabila wajah muncul di skrin.
Dalam pada itu, Yoo In-soo mula jatuh cinta dengan lakonan ketika memasuki sekolah menengah dan memilih untuk berhenti sekolah bagi mencapai cita-citanya itu. Sejak itu, dia sering muncul sebagai tambahan dalam drama dan rancangan hiburan.
Kalau anda nak tahu, Yoo In-soo telah membintangi banyak drama popular seperti “My ID is Gangnam Beauty”, “Love Alarm”, “Strong Girl Do Bongsoon” dan lain-lain.

Gigih kan Yoo In-soo?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews 1

“Saya Berpakaian Sama Dengan Tetamu” – Yoo Insoo Selalu Muncul Di ‘Running Man’ Pada Awal Karier


Song Kang berjaya meraih perhatian apabila baru-baru ini, dia tampil dalam satu sesi penggambaran dengan satu jenama terkenal.

ARTIKEL BERKAITAN
"Tak Semua Selebriti Macam Ini" - Jurugambar Majalah Dedah Sikap Baik Song Kang Ketika Bekerja

Song Kang mempamerkan hasil gambar yang mengagumkan apabila dia muncul dalam muka hadapan bagi majalah NYLON JAPAN GLOBAL ISSUE. Penampilan Song Kang untuk majalah tersebut, sekaligus berjaya membuktikan popularitinya di Jepun, apabila penjualan majalah tersebut menunjukkan hasil yang memuaskan sejurus selepas ianya dilancarkan.Dia juga sempat menyertai sesi temu bual di sebalik tabir bersama majalah tersebut mengenai proses sepanjang sesi penggambaran serta perancangannya untuk karier lakonan di masa hadapan.
Song Kang berkata bahawa dia mampu menzahirkan perasaannya melalui sesi penggambaran.

Mata mempunyai banyak emosi. Kalau saya memandang orang lain dengan pandangan mata saya, saya boleh menzahirkan perasaan atau keadaan tanpa perlu meluahkannya dengan lisan.
Dia juga ditanya mengenai pandangannya mengenai karier lakonan. Dia berkata,
Jika saya diberi peluang, saya mahu mencuba karakter baru yang berkongsi personaliti seperti ‘Jekyll dan Hyde’.
Semoga dapat try watak baru nanti!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMBN

“Saya Nak Cuba Watak Baru” – Song Kang Kongsi Pandangan Mengenai Karier Lakonan


Gambar perkahwinan rasmi Hyun Bin dan Son Ye-jin telah dikeluarkan!
Pada 31 Mac, agensi bagi dua pelakon tersebut VAST Entertainment dan MSTeam telah mengeluarkan kenyataan berikut:

Pelakon Son Ye-jin dan Hyun Bin akan mengadakan majlis perkahwinan mereka hari ini, memulakan langkah pertama mereka sebagai pasangan suami isteri. Majlis ini akan diadakan secara tertutup dengan mengambil kira situasi COVID-19, jadi kami memohon pengertian anda. Kami berkongsi berita ini dengan gambar perkahwinan mereka.
Kami merakamkan rasa terima kasih yang mendalam atas banyak berkat dan sokongan hangat yang dihantar untuk permulaan baharu mereka. Pelakon Hyun Bin dan Son Ye-jin bersama agensi mereka akan terus berusaha sepenuhnya untuk membalas cinta yang diterima.

Sementara itu, Hyun Bin dan Son Ye-jin telah berkahwin hari ini dengan hanya dihadiri keluarga mereka. Mereka akan mengadakan majlis pada pukul 4 petang ini di Aston House di Sheraton Grand Walkerhill, Seoul.

Tahniah buat Hyun Bin dan Son Ye-jin!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHerald Pop

Tahniah! Telah Berkahwin, Hyun Bin & Son Yejin Kongsi Foto Perkahwinan


Tak lama lagi, penonton akan dapat lihat gandingan antara Lee Seung-gi dan Lee Se-young dalam drama “The Law Cafe”!

ARTIKEL BERKAITAN
Kim Seulgi Sertai Lee Seunggi & Lee Seyoung Dalam Drama 'Love By Law'

Terbaru, KBS telah mengumumkan bahawa “The Law Cafe” bakal menemui penonton pada 29 Ogos ini.
Bukan itu sahaja, foto ketika sesi pembacaan skrip di mana pelakon utama seperti Lee Seung-gi, Lee Se-young, Kim Nam-hee, dan Jo Han-cheol telah dikeluarkan, menambah keterujaan penonton untuk menyaksikan drama ini.

Untuk pengetahuan, “The Law Cafe” ialah drama percintaan undang-undang yang menggambarkan kisah Kim Jung-ho (Lee Seung-gi), bekas pendakwa raya yang kini menjadi pemilik bangunan, dan Kim Yu-ri (Lee Se-young), seorang peguam dengan personaliti 4-D. Cerita ini akan memberi tumpuan kepada peristiwa yang mengelilingi firma guaman yang juga beroperasi sebagai kafe.

Selain itu, ini juga merupakan kali kedua Lee Seung-gi dan Lee Se-young bekerjasama selepas “A Korean Odyssey”.
Jangan lupa tonton “The Law Cafe” pada 29 Ogos ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTHE FACT

Akan Tayang Ogos Ini, Lee Seunggi & Lee Seyoung Hadiri Sesi Pembacaan Skrip ‘The Law Cafe’


Tinggal hanya satu episod sahaja lagi dan semestinya ramai yang berdebar menantikan kesudahan “Hospital Playlist”. Episod terbaru drama perubatan ini berjaya merekodkan rating terbaiknya dengan catatan 13.1%. Hebat!
Walaupun drama ini menyajikan pelbagai tema seperti kekeluargaan, persahabatan dan kesihatan tetapi para penonton nyata berdebar menantikan kesudahan kepada hubungan cinta kelima-lima sahabat tersebut.

Cinta pertama Ik-jun iaitu Song-hwa
Song-hwa (Jeon Mi-do) merupakan seorang wanita yang sempurna daripada segala aspek, mungkin disebabkan itu ramai lelaki yang jatuh cinta dengannya. Seperti yang semua tahu Seok-hyung (Kim Dae-myung) pernah mengakui bahawa dia mencintai Song-hwa suatu ketika dahulu tetapi ditolak mentah-mentah mungkin kerana persahabatan mereka.
Pun begitu, terdapat dua lelaki tampan yang sedang berebut hati doktor pembedahan neuro itu iaitu Ik-jun dan Chi-hong. Setelah lebih 20 tahun berkawan rapat, siapa sangka bahawa Ik-jun sudah lama menaruh hati pada Song-hwa bahkan dia turut menyukai wanita tersebut pada waktu yang sama dengan Seok-hyung tetapi memilih untuk mendiamkan diri.

Tetapi kini, lelaki itu kelihatan gelisah dan tidak senang duduk apabila menyedari dia mempunyai persaingan hebat dalam memiliki hati Song-hwa iaitu doktor residen di bawah kelolaan wanita itu iaitu Chi-hong. Bahkan Ik-jun kini langsung tidak segan untuk mengaku bahawa dia mempunyai perasaan pada wanita tersebut sehingga membuatkan dia jadi tidak tentu arah.

Daripada komen penonton, nampak gayanya ramai yang menyokong Ik-jun dan Song-hwa supaya melangkah ke hubungan yang lebih serius. Maafkan kami Chi-hong!
Jun-wan bercinta dengan Ik-sun secara sorok-sorok
Hebat sungguh Jun-wan (Jung Kyung-ho) kerana berani mengorat adik kepada rakan baiknya sendiri iaitu Ik-jun. Mungkin takut dihambat oleh abangnya, lelaki itu dan Ik-sun terpaksa merahsiakan perhubungan tersebut daripada pengetahuan semua orang. Kelakar betul bila lihat mereka cuba berlakon seperti tiada apa-apa di hadapan Ik-jun!
Dalam sekeras-keras hati Jun-wan, rata-rata penonton tersentuh melihat lelaki itu yang sanggup melakukan apa sahaja untuk membahagiakan teman wanitanya sampai tak kisah berpisah untuk 3 tahun bagi menunggu Ik-sun habis belajar. Malahan doktor pakar jantung itu juga tidak mengungkit hal kahwin kerana mengetahui wanita tersebut tidak mempunyai niat untuk berumah tangga dalam masa terdekat ini.

Kesemua penonton berharap agar kedua pasangan ini dapat mengharungi segala dugaan kerana hubungan mereka yang terlampau berharga dan kecomelan pasangan ini!
Min-ha yang tak segan mengakui perasaannya pada Seok-hyung
Berbeza betul perangai kedua watak ini, Seok-hyung yang pemalu manakala Min-ha yang berterus-terang. Daripada awal lagi, memang doktor wanita ini dah tunjukkan bahawa dia memang sukakan profesornya itu. Tambahan pula, sifat Seok-hyung yang lembut semasa merawat pesakit membuatkan hati Min-ha sentiasa berdegup kencang.
Apabila doktor lelaki itu memberikan kata-kata semangat sewaktu Min-ha melalui saat genting sebagai seorang doktor, wanita itu semakin pasti dengan perasaan cintanya dan terus lepaskan ‘bom’ kepada lelaki itu. Mungkin malu tetapi Seok-hyung nampaknya seperti cuba buat-buat tak faham dengan luahan perasaan doktor di bawah jagaannya itu.

Yang pasti, penonton semua berdoa keras agar kedua-dua doktor ini akan bersatu pada akhirnya!
Hubungan misteri Jeong-won dan Gyeo-ul
Pasangan yang paling membuatkan penonton tak senang duduk ialah di antara Jeong-won dan Gyeo-ul. Walaupun pada awalnya wanita ini merasakan bahawa dia hanya bertepuk sebelah tangan tetapi Jeong-won sepertinya dah bagi respons positif sejak beberapa episod kebelakangan ini.
Pun begitu, doktor pakar kanak-kanak itu nampaknya nekad dalam mengejar impiannya sebagai paderi dan bakal ke Sepanyol untuk belajar dalam bidang itu. Jung Ro-sa bermati-matian ingin menghalang keinginan anaknya itu dan telah meminta bantuan Gyeo-ul supaya mematahkan mimpi Jeong-won.

Ada yang kata Jeong-won kelihatan cemburu apabila Gyeo-ul dikhabarkan sudah mempunyai teman lelaki tetapi ada juga yang rasa profesor itu hanya menganggap wanita itu sebagai doktor yang bagus kerana kesungguhannya untuk belajar. Tak pastilah bagaimana pengakhiran mereka nanti, runsing!
Pening betul memikirkan hubungan kesemua watak ini. Mungkin juga tiada babak romantik untuk musim ini kerana musim kedua “Hospital Playlist” sudah pun di dalam pembikinan. Ramai yang menebak bahawa kisah cinta kelima-lima doktor ini akan dikupas dengan lanjut dalam sekuelnya nanti.
Stres fikir!

Tinggal 1 Episod Lagi, Penonton Berteka-Teki Kesudahan Hubungan Romantik Dalam ‘Hospital Playlist’


Teruja tak Hyunbin dan Daniel Henney kembali bergabung selepas 17 tahun?

ARTIKEL BERKAITAN
Dari 'My Lovely Samsoon' 17 Tahun Lalu, Hyunbin & Daniel Henney Bertemu Semula Dalam 'Confidential Assignment 2'

Pernah menjadi ‘rival’ dalam “My Name Is Kim Sam-soon” pada 2005, mereka bertemu semula dalam filem “Confidential Assignment 2: International”.
Dalam sebuah temubual, katanya,

Saya masih lagi berhubung dengan Hyunbin selepas 17 tahun sejak drama itu. Dia merupakan pelakon dan seorang yang baik.

Apabila ditanya projek apa yang mahu disertainya bersama Hyunbin sekiranya diberi peluang,

Saya berharap kami akan berjumpa dengan cara yang lain, bukannya membunuh atau berlawan antara satu sama lain. Saya sangat sukakannya, jadi saya mahu buat apa sahaja dengannya. Saya sering memujuk Hyunbin untuk datang ke US, tapi tak pasti sekiranya ia akan berlaku.
Akui Daniel, dia banyak berubah dari sudut lakonan sejak 17 tahun yang lalu,
Saya masih orang yang sama tapi saya semakin tua dan saya boleh bercakap Korea dengan lebih baik.

Tambahnya,
Saya berasa akan melarikan diri dengan laju jika melihat lakonan dalam ‘My Name Is Kim Sam-soon’ semula. Dulu, kalau saya minum soju hingga 4-5 pagi pun, saya masih boleh menyertai penggambaran pada keesokan harinya. Tapi sekarang, saya tak akan boleh ke set penngambaran. Jadi, saya akan berhenti dan cakap mahu tidur selepas segelas dua.
Rasanya semua kenal Daniel Henney sebab “My Name Is Kim Sam-soon” kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

“Saya Tak Akan Tonton ‘My Name Is Kim Samsoon’ Lagi” – Daniel Henney


Begitu popular kini, Jung Ho-yeon telah pun dijemput ke “You Quiz On The Block” bagi menceritakan pengalaman hidupnya daripada model hingga ke “Squid Game”.
Menurut wanita itu, dia sangat sibuk kini dan berkongsi bahawa dia baru selesai peggambaran untuk “The Tonight Show Starring Jimmy Fallon” sebelum datang ke program berkenaan. Dalam pada itu, dia mengakui telah menerima pelbagai tawaran iklan daripada pelbagai jenama yang dikenali ramai.

Yoo Jae-suk yang rapat dengan kekasihnya, Lee Dong-hwi mendedahkan bahawa lelaki itu akan berusaha keras supaya dapat muncul di “You Quiz On The Block” juga. Jung Ho-yeon juga menceritakan mengenai kekasihnya yang popular selepas muncul di dalam “How Do You Play?” sebagai ahli MSB Wannabe bersama Yoo Jae-suk,
Dia sangat berbangga selepas muncul di ‘How Do Yoy Play?’ dan menjadi popular. Sebab itu, saya mengatakan yang saya akan muncul dalam ‘You Quiz on The Block’ dahulu sebelumnya. Tak sangka ianya menjadi kenyataan dan saya muncul di sini dahulu.
Ternyata popular, Jung Ho-yeon berkongsi bahawa dia meraih 14 juta pengikut di Instagram pada ketika penggambaran itu berlangsung (21.7 juta pengikut kini.)

Meskipun meraih populariti, model itu menjelaskan bahawa dia tetap berasa takut,

Walaupun bersyukur, terdapat ketika di mana saya akan menangis di hadapan rakan-rakan saya kerana takut. Kata mereka, ‘Jangan macam ini, ianya akan hilang tak lama lagi.’ Kata-kata mereka menjadi semangat buat saya. Saya meneruskan kehidupan sambil berfikir yang saya perlu merasai kesemua emosi ini, dan bermula baru.
Tak sabar nak tengok Jung Ho-yeon dalam naskhah baru nanti.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

“Ada Ketika Saya Menangis Kerana Takut..” – Jung Hoyeon Komen Tentang Popularitinya


Nampaknya, Jun Ji-hyun telah melakukan aktiviti pertamanya setelah sekian lama dengan menghadiri pertunjukan fesyen.

ARTIKEL BERKAITAN
Sertai Jun Jihyun, Seolhyun AOA Masuk Agensi Yieum Hashtag

Baru-baru ini, pelakon Jun Ji-hyun telah tampil di sebuah pertunjukan fesyen di London, yang turut dihadiri pemain bola sepak Son Heung-min.
Dalam video yang dikeluarkan oleh W Korea di Instagram, Jun Ji-hyun dan Son Heung-min dilihat berpakaian serba mewah. Kehadiran mereka berdua telah menarik perhatian para media yang hadir ke acara tersebut.

Selepas mereka selesai mengambil gambar bersama, pelakon itu memandang Son Heung-min dan berkata,
Terima kasih atas tandatangan anda.

Kemudian, pemain bola sepak kebangsaan Korea itu menunjukkan senyuman malu dan berkata,
Oh, tidak. Sudah tentu saya perlu menandatanganinya untuk awak.
Jun Ji-hyun memberi respon,
Saya peminat tegar awak.
Akhirnya, pemain bola sepak Son Heung-min menyatakan rasa terima kasih kepada Jun Ji Hyun dengan menundukkan kepalanya. Dia rasa sangat terkejut sehingga dia menutup mulutnya untuk seketika.

View this post on Instagram

A post shared by W Korea (@wkorea)

Selepas video itu dikongsi, netizen telah meninggalkan komen yang positif. Antaranya,
Gabungan yang sukar dilihat.

Kedua-duanya kelihatan sangat hebat.

Melihat Son Heung-min dan Jun Ji-hyun dalam video yang sama sungguh WOW…
Untunglah…
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

“Saya Peminat Awak”- Netizen Teruja Lihat Interaksi Jun Jihyun & Son Heungmin Di Acara Fesyen


Nampaknya bila mengandung, macam-macam emosi yang dilalui oleh Byul.

ARTIKEL BERKAITAN
"Anak Perempuan Saya Pakai Baju Anak Yoo Jaesuk" - Haha

Baru-baru ini, Byul telah muncul sebagai tetamu dalam sebuah rancangan Park Min-su bertajuk “Minsun Impossible: They Talked About All The Star” yang ditayangkan di saluran YouTube.
Dalam rancangan itu, Byul menceritakan perjalanannya sebelum melahirkan anak ketiganya, Ha Song. Penyanyi itu berkata,

Saya sudah mempunyai dua anak, tetapi saya sebenarnya tidak memikirkan tentang anak ketiga lagi. Jadi, selepas mengeluarkan album dan tamat mempromosikan lagu, anak ketiga dilahirkan.
Park Min-su membalas,
Selalunya, anak ketiga ini berlaku tanpa dirancang. Adakah awak tidak kecewa apabila mendapat tahu awak hamil lagi?

Respon Byul,
Kalau Song dengar, mungkin dia akan terasa tapi semasa saya menangis apabila mengetahui saya mengandungkan dia.
Kemudian, Byul pernah memberitahu kepada suaminya Haha,
Saya ingin melahirkan dua orang anak lelaki dan seorang anak perempuan. Kini, ianya menjadi kenyataan.

Takpe la Byul, orang kata rezeki anak kan.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNate

“Saya Menangis”- Byul Dedah Kelahiran Anak Ketiga Tidak Dirancang


Netflix Korea sahkan ‘line-up’ untuk projek drama adaptasi “Parasyte: The Grey” oleh Hitoshi Iwaaki.

ARTIKEL BERKAITAN
Koo Kyohwan Dilapor Bakal Terajui Filem Terbaru 'The Grey'

Siri adaptasi “Parasyte: The Grey” yang merupakan siri manga seram sci-fi popular ini bakal diarahkan oleh Yeon Sang-ho. Siri ini megisahkan mengenai manusia yang diancam oleh parasit dari angkasa lepas dan boleh menjangkiti tubuh manusia serta memakan tubuh mereka.

인간을 숙주로 삼은 정체불명의 기생생물들과 이를 막으려는 인간들의 대결. #전소니 #구교환 #이정현 #연상호 감독이 '기생수: 더 그레이'로 만납니다.
이와아키 히토시의 만화 '기생수'(고단샤 출판)를 원작으로 한 '기생수: 더 그레이', 오직 넷플릭스에서.#기생수_더그레이 #넷플릭스 #Netflix pic.twitter.com/Pfu1GIqbtg
— Netflix Korea｜넷플릭스 코리아 (@NetflixKR) August 24, 2022

Siri ini bakal dibintangi oleh Koo Kyo-hwan, Lee Jung-hyun, dan Jeon So-nee serta beberapa lagi artis hebat yang lain.
Wah, korang excited tak untuk siri ini?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Lee Junghyun & Jeon Sonee Sertai Koo Kyohwan Dalam Siri Adaptasi ‘The Grey’


Selepas tamat sahaja drama “Monthly Magazine Home”, nampaknya Kim Ji-suk sudah bersedia untuk menyertai projek baru.
Khabarnya, pelakon lelaki itu bakal berlakon di dalam drama “Sixth Sense Kiss”. Diadaptasi kepada webtoon baru-baru ini, “Sixth Sense Kiss” membawa kisah Hong Ye-seul yang boleh melihat masa hadapan apabila mencium seseorang. Pada suatu hari, dia tanpa sengaja telah tercium leher bosnya, Cha Min-hoo dan dia ternampak mereka berada di atas katil bersama.

Kim Ji-seok dilamar untuk membawa watak Lee Pil-yo, iaitu bekas teman lelaki Hong Ye-seul dan merupakan pembuat filem berbakat.Sebelum ini, dilaporkan bahawa Seo Ji-hye dan Yoon Kye-sang turut ditawarkan untuk berlakon di dalam drama ini namun mereka masih menelitinya.

ARTIKEL BERKAITAN
17 Tahun Berlalu, Yoon Kyesang & Seo Jihye Dilapor Bakal Bergandingan Semula Dalam 'Sixth Sense Kiss'

“Sixth Sense Kiss” akan memulakan penggambaran tak lama lagi dan akan bersiaran menerusi laman penstriman (OTT) yang belum ditentukan lagi.
Banyak juga job Kim Ji-suk tahun ini kan?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

Sertai Seo Jihye & Yoon Kyesang, Kim Jisuk Dilamar Berlakon ‘Sixth Sense Kiss’


Pada 25 November, program uji bakat MBC “My Teenage Girl” telah mengadakan sidang media dalam talian yang dihadiri penerbit Park Sang-hyun dan Kang Young-sun, serta mentor Ok Joo-hyun, Aiki, dan So-yeon (G)I-DLE.

ARTIKEL BERKAITAN
Yuri SNSD, Soyeon (G)-IDLE & Ramai Lagi Bakal Jadi Mentor Untuk Program Uji Bakat Baru

Walau bagaimanapun, Yu-ri GIRLS’ GENERATION juga sebagai mentor di program tersebut, tidak dapat menghadiri sidang akhbar itu kerana dia telah berhubung dengan individu yang didapati positif COVID-19.
Setelah melakukan ujian PCR, pada 26 November, SM Entertainment telah mengumumkan bahawa Yu-ri telah diuji negatif untuk COVID-19.

Bagi mengurangkan kerisauan peminat, Yu-ri GIRLS’ GENERATION telah membuat satu entri di Instagram Storynya dan menulis,

Lega. Keputusan ujian saya negatif. Awak sangat risaukan saya kan. Saya kembali ke kehidupan seharian saya sekarang. Sebelum ini saya tidak selalu berterima kasih kepada kehidupan harian saya yang biasa tapi kini, saya amat bersyukur. Semua orang, berhati-hati dengan COVID-19, dan jaga kesihatan anda dengan baik.
Fuhh nasib baik Yu-ri negatif COVID-19.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Meski Kontak Rapat, Yuri SNSD Diuji Negatif Untuk COVID-19


Baru sahaja bahagian kedua “The Glory” disiarkan, sudah timbul berita kurang enak berkaitan pengarah siri itu.

ARTIKEL BERKAITAN
Pembalasan Dendam Memuaskan, Penonton Beri Pelbagai Respon Lepas Tonton Ending 'The Glory 2'

Sebelum ini, satu tuduhan berkaitan Ahn Gil-ho membuli telah tersebar di serata laman komuniti. Individu tidak dikenali yang digelar sebagai ‘A’ itu mengatakan bahawa pengarah tersebut belajar di Filipina dahulu dan pernah mengugut dan memukul dia dan rakan sekelas lain selepas mendapat tahu bahawa teman wanitanya diusik.
Pada ketika laporan itu dikeluarkan, pengarah tersebut menafikan dakwaan itu dan mengatakan bahawa dia tidak mempunyai ingatan pernah memukul sesiapa.

Kini, wakil peguam Ahn Gil-ho dari firma guaman JIPYONG telah mendedahkan kenyataan rasmi mengenai hal berkenaan,

Saya peguam Kim Mun-hui dari firma guaman JIPYONG yang mewakili Ahn Gil-ho. Kami meminta anda memahami dek kelewatan untuk mengumumkan posisi kami dari ketika laporan asal dikeluarkan.
Pengarah Ahn Gil-ho mempunyai teman wanita yang mula ditemuinya pada ketika sedang belajar di luar negara di Filipina pada 1996 dan apabila terdengar kekasihnya itu menjadi bahan usikan di sekolah kerananya, dia beremosi dan memberikan kesakitan yang tidak boleh dilupakan pada individu lain.
Dia meminta maaf dari lubuk hati dan sesiapa yang disakiti dek insiden ini. Jika diberi peluang, dia mahu berjumpa individu berkenaan tak pun menghubungi menerusi telefon bagi menyampikan permohonan maaf ini.
Pengarah Ahn Gil-ho memohon maaf kerana menyebabkan kontroversi atas insiden yang tidak dijangka ini.

Selain itu, pengarah popular itu turut menyampaikan menerusi wakil guaman rasmi itu bahawa dia mengambil masa untuk mengemaskini fakta yang berlaku 27 tahun lalu dan setiap daripada mereka yang menceritakan hal berkenaan memberikan maklumat berlainan. Disebabkan memorinya berkaitan hal itu juga samar-samar, pengarah berkenaan memberitahu kepada wakil guaman bahawa dia takut untuk memberikan fakta salah.
Dalam pada itu, bahagian kedua “The Glory” sudah pun disiarkan pada 10 Mac lalu dan tersenarai di tingkat ke-3 dalam ranking Netflix Global.
Hmmm… mangsa tak pernah lupa..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

“Saya Takut..” – Awalnya Nafi, Pengarah ‘The Glory’ Akui Pernah Membuli Di Sekolah 27 Tahun Lalu


Baru sahaja seminggu tamat, ramai yang sudah menantikan kemunculan musim kedua “Yumi’s Cells”.
Dalam sebuah temuramah baru-baru ini, pengarah Lee Sang-yeop dan penulis Song Jae-sung berkongsi beberapa informasi mengenai sambungan kisah cinta Yu-mi nanti.

Katanya, akan ada perbezaan sedikit musim kedua dengan webtoon asal,
Walaupun drama ini mengikuti secara langsung naskhah asalnya, akan ada bahagian kecil yang diubah sedikit dalam musim kedua nanti. Yoo Ba-bi adalah lebih kacak daripada yang saya sangkakan. Saya akan cuba tampilkan hubungan Yu-mi dan Ba-bi dan perkembangan mereka dengan baik. Saya pasti musim kedua adalah lebih menarik. Sila nantikannya.

Tambah penulisnya pula, mereka terkejut melihat watak Ba-bi yang luar biasa. Bahkan penonton khabarnya akan disajikan dengan versi yang baru dalam dramanya nanti.
Tambahan pula, jika Yu-mi dalam musim pertama membuatkan penonton berasa geram kalau nak dibandingkan dengan wanita yang mengejar apa yang dimahukan dalam dunia moden ini, perubahannya akan dapat dilihat dalam musim kedua nanti. Saya rasakan kami akan membawa lebih banyak keseronokan buat penonton berbanding musim ini.
Dalam pada itu, musim kedua “Yumi’s Cells” dikhabarkan bakal menemui penonton pada separuh pertama 2022.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXSports News

Pengarah & Penulis Dedah Musim Kedua ‘Yumi’s Cells’ Ada Kelainan Dari Webtoon


Selepas “The Glory”, pelakon Jung Ji-so semakin dikenali ramai kini dek lakonannya yang meninggalkan impak.

ARTIKEL BERKAITAN
"Song Hyekyo Bawa Kami Makan.." - Lim Jiyeon Ulas Hubungan Rapat Pelakon 'The Glory'

Terbaru, Jung Ji-so yang memainkan versi muda Moon Dong-eun, telah terlibat dengan penggambaran dan temu bual bersama majalah Cosmopolitan Korea, di mana dia berkongsi impak “The Glory” buat dirinya.
Pada awalnya, pelakon itu bercakap tentang perasaannya dengan kejayaan luar biasa drama tersebut,

Sudah sepuluh tahun sejak saya debut dan saya telah terlibat dalam banyak produksi yang hebat tetapi ‘The Glory’ tidak seperti yang lain. Saya merasakan pencapaian yang hebat apabila saya mendapat pujian untuk lakonan saya. Saya bangga dengan diri sendiri apabila saya berfikir ‘Saya melakukan yang terbaik, saya sedang belajar, saya tidak mengecewakan sesiapa’.
Kemudian, pelakon “Parasite” itu turut berkongsi pengalamannya bekerja dengan Song Hye-kyo, yang memainkan watak dewasa Moon Dong-eun,
Saya bertemu dengannya buat kali pertama di meja baca skrip dan tenaganya sangat mengagumkan. Saya tenggelam dan fokus pada setiap perkataan yang dia katakan. Ia seperti saya benar-benar dapat merasakan hati Dong-eun yang dingin dan berdendam.

Bukan sahaja kagum dengan kemahiran lakonan seniornya itu malahan, Jung Ji-so juga kagum dengan bagaimana Song Hye-kyo melayannya di belakang tabir.
Dia melayan saya dengan baik, bukan sebagai seorang kanak-kanak, tetapi sebagai rakan sekerja.
Dalam pada itu, bahagian 2 “The Glory” bakal ditayangkan pada 10 Mac ini.
Nantikan!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERXports News

“Saya Bangga Dengan Diri Saya” – Jung Jiso Seronok Lakonan Dalam ‘The Glory’ Dipuji Penonton


Siapa sangka drama lakonan Jung Il-woo “Sweet Munchies” menemui kegagalan meskipun lelaki itu merupakan seorang pelakon yang hebat. Rata-rata peminatnya kecewa dengan plot drama itu yang menuju ke laut daripada pertengahan tayangannya.
Sinopsis ringkas
“Sweet Munchies” membawa kisah Park Jin-sung (Jung Il-woo), seorang chef yang menyembuhkan orang menerusi makanan yang disediakannya. Restoran yang dimiliki olehnya dipanggil sebagai Bistro72 dan menyimpan satu rahsia besar atas permintaan pelanggan tetap yang juga merupakan seorang pengarah program di stesen televisyen iaitu Kim Ah-jin (Kang Ji-young).

Wanita itu sering mengunjungi Bistro72 kerana makanan dan minuman yang disediakan di situ merupakan satu-satunya kebahagiaan yang mampu dirasainya. Sebelum kontrak kerjanya tamat, dia menggunakan peluang terkahir ini untuk merealisasikan impiannya untuk memastikan restoran milik Jin-sung mengecap kejayaan.

Rating terus merudum
Menurut Nielsen Korea, rating untuk episod terakhir yang ditayangkan pada 30 Jun mencatatkan rating terendah buat naskhah itu iaitu hanya 0.44% sahaja. Meskipun bermula dengan rating yang agak baik bagi saluran berbayar iaitu 1.5% tetapi ianya terus jatuh dalam linkungan 0.8% bermula daripada episod kelima dan terus merudum ke sekitar 0.6%.
Rata-rata penonton sepertinya menyalahkan plot cerita tersebut dan memuji lakonan Jung Il-woo dan Lee Hak-joo manakala Kang Ji-young menerima kritikan kerana lakonannya yang tidak meyakinkan. Kata mereka, plot yang tidak tersusun serta perkembangan karakter yang mengecewakan nyata memberi impak yang buruk kepada “Sweet Munchies”.

Plot ke laut
Ramai yang mengkritik watak yang dibawa oleh Jung Il-woo iaitu Park Jin-sung kerana mementingkan dirinya sendiri sehingga merosakkan program terbitan Kim Ah-jin (Kang Ji-young). Lelaki itu sanggup menipu bahawa dia adalah seorang gay bagi memberikan publisiti kepada restoran miliknya yang hampir bankrap dan secara tidak langsung menipu wanita itu.
Lee Hak-joo yang membawa watak Tae-wan juga menerima simpati penonton kerana terpaksa melalui cabaran daripada drama ini selepas menerima pujian melambung dalam dramanya sebelum ini iaitu “The World Of The Married”.

Harap kesemua pelakon menemui naskhah baru yang lebih baik selepas ini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERJoy News24

Jung Ilwoo Terkena Tempias, ‘Sweet Munchies’ Tamat Dengan Rating Terendah 0.4%


Umum mengetahui bahawa “Snowdrop” terpalit dengan kontroversi putar belit sejarah meskipun baru sahaja ditayangkan.

ARTIKEL BERKAITAN
'Snowdrop' Dikecam & Penaja Tarik Diri Dek Dakwaan Putar Belit Sejarah, JTBC Beri Penjelasan

Bagi meredakan persoalan ramai, wakil JTBC mengesahkan bahawa mereka akan menayangkan 3 episod pada minggu ini.
Disebabkan oleh lumrah drama, agak sukar untuk mendedahkan naratifnya sekaligus, jadi ada salah faham yang wujud dari permulaan plot. Bagi memaparkan perkara sebenar, kami menayangkan tayangan istimewa di mana satu episod ditayangkan lebih awal dari rancangan asal.

Episod 3 ke 5 akan ditayangkan dari 24 Disember (Jumaat) ke 25 Disember (Ahad) di mana latar belakang operasi Im Soo-ho (Jung Hae-in) di Korea Selatan dan realiti sebenar drama itu akan didedahkan.
JTBC juga mengatakan bahawa mereka hormat pandangan orang ramai dan bakal mencuba yang terbaik untuk menghasilkan kandungan yang lebih baik.

Mungkin ianya akan dapat menjawab persoalan ramai.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHerald Pop

Bagi Tenangkan Penonton Dek Isu Putar Belit Sejarah, ‘Snowdrop’ Tayang 3 Episod Minggu Ini


Siapa sahaja yang tak sedih apabila kehilangan ahli keluarga tersayang.

ARTIKEL BERKAITAN
"Kalau Rasa Nak Mati Pun, Saya Tak Akan Mati" - Peminat Sedih Imbau Moto Hidup Moonbin ASTRO

Baru-baru ini, industri hiburan Korea dikejutkan dengan pemergian Moonbin ASTRO yang ditemui tidak bernyawa di kediamannya pada 18 April lalu. Disebabkan punca kematian tidak didedahkan kepada umum, rata-rata peminat melahirkan rasa terkejut dengan berita tidak dijangka itu selain berasa risau dengan rakan baik mendiang selain adiknya iaitu Moon Su-a BILLLIE.
Terbaru, surat gadis itu buat abangnya yang ditinggalkan di temoat peringatan telah dikongsikan di satu laman komuniti. Tulisnya penuh perasaan,

Ini saya, Su-a, satu-satunya adik abang yang paling berharga. Saya datang ni. Saya akan berhenti menangis kerasa saya asyik menangis. Saya akan tersenyum dengan lebih banyak kini dan saya akan gembira melakukan apa yang saya mahu lakukan. Jadi, saya berharap agar abang bahagia dan selesa di sana juga. Abang kena perhatikan sama ada saya baik-baik sahaja di sini.

Tambahnya lagi,

Saya akan hidup sebaiknya sekali untuk abang. Jangan hentikan saya. Tapi jika sukar, saya akan selalu datang bermain dengan abang jadi abang kena terima sahaja. Abang sudah bekerja keras. Saya sayangkan abang sangat dan saya adik abang selamanya. Adik-beradik Moon selamanya!
Dalam pada itu, ahli ASTRO lain turut dilihat meninggalkan mesej buat rakan seperjuangan mereka itu,
Ini Jinjin! Apabila datang ke sini, saya lihat ramai yang ada. Kita dah janji kan? Untuk hidup sambil tersenyum. Saya cuba hidup dengan senyuman seperti yang awak pinta. Jangan risau kerana saya akan jaga ibu, ayah dan Sua. Saya sayang awak sangat, adik ku.

Tulis MJ pula,
Adik ku Bin, saya datang terlalu lewat. Saya minta maaf. Betapa sunyi, sukar dan sakitnya buat awak. Maaf kerana saya tak dapat lindungi awak.
Rakan baik mendiang iaitu Seungkwan SEVENTEEN turut meninggalkan pesanannya,
Moonbin, tunggu sekejap. Saya akn pastikan dunia terasa seperti awak punya. Saya sangat sayangkan awak. Peluk saya erat bila kita berjumpa lagi.
Selamat berehat Moonbin..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

“Berbahagia Di Sana” – Ramai Sedih Baca Surat Moon Sua BILLIE Buat Abang, Moonbin ASTRO


Bila dah dibubarkan, bukan senang untuk Dara kembali beraksi bersama ahli 2NE1 yang lain di pentas kan?

ARTIKEL BERKAITAN
"Saya Kenyang Lepas Makan Dua Sudu Jjapaghetti" - Dara 2NE1

Tampil dalam satu rancangan hiburan siaran MBC, “Radiostar” baru-baru ini, Dara 2NE1 berkongsi beberapa perkara yang umum tidak tahu mengenai dirinya dan juga kumpulan 2NE1.
Populariti yang dikecapi oleh 2NE1 pada 2015 sangat luar, sehinggakan pelakon antarabangsa, Emma Stone juga merupakan salah seorang peminat mereka. Bukan sahaja dari luar negara, pelakon Jeon Ho-yeon juga mengakui bahawa dia sangat meminati 2NE1. Melihat kepada populariti 2NE1, Ahn Young-mi bertanya kepada Dara,

2NE1 sangat popular pada waktu itu, jadi apa yang kamu rasakan sewaktu kumpulan itu dibubarkan?
Dia menjawab,
Saya rasa macam semua langit mulai runtuh. Ianya situasi yang sangat tidak baik bagi saya. Agensi pula berkata ianya makin sukar buat kumpulan kami untuk meneruskan promosi. Namun kami berfikir, kami semua mempunyai peminat tersendiri, jadi kami fikirkan cara untuk meneruskannya. Bayangkan, kami mempromosikan kumpulan selama 7 tahun bersama, namun kami hanya ada 2 album penuh.
Dia menambah,

Kami hanya ada 2 album penuh, jadi kami semua mulai memikirkan dari sudut pandangan peminat. Kami resah, bagaimana jika kita tidak dapat beraksi dan jumpa dengan peminat lagi? Walaupun kami mempromosikan kumpulan selama 7 tahun, namun dalam 7 tahun itu, saya rasa menjadi Dara 2NE1 hanya sekadar nama.
Dara juga berkata impiannya adalah untuk kembali beraksi bersama 2NE1, dan ahli lain turut merasa begitu.
Semua ahli mahukan perkara yang sama, jadi kami percaya akan masih ada ruang dan peluang untuk kami. Bila kami melihat comeback Girls’ Generation, kami yakin idola ‘2nd Generation’ masih relevan.
Menyebut mengenai comeback, Kim Gu-ra juga sempat bertanya kepada Dara adakah persembahan kejutan oleh 2NE1 di Coachella sebelum ini, suatu comeback atau kebetulan?
Dara menjawab,
Tak, pada waktu itu kami tiada apa perancangan pun mengenai promosi akan datang namun CL dijemout untuk membuat persembahan di Coachella dan dia terus mengumpulkan kami semua untuk bertanyakan apa yang kami semua mahukan. Kami mahu beraksi bersama.
Pihak Coachella juga sempat memberikan beberapa syarat kepada 2NE1 jika mereka mahu beraksi.
Pihak Coachella mahu kami semua merahsiakan persembahan kejutan itu dan kami semua menandatangani satu kontrak. Jika kami melanggar kontrak itu, semestinya kami perlu membayar saman. Jadi kami berempat, merahsiakan perkara ini daripada agensi dan semua orang. Kami melakukan persiapan semua dengan sendirinya.
Pada penghujung persembahan mereka di Coachella, Dara berkata,
Ketika itu kami semua menangis dengan bersungguh-sungguh kerana kami tidak mahu ianya berakhir di sini sahaja.
Kami pun tidak mahu 2NE1 hilang terus….

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYoutube

“Kami Semua Sedih” – Dara Kongsi Perasaan 2NE1 Bubar & Sebab Persembahan Di Coachella Terjadi


Sedihnya bila mengenangkan drama kegemaran ramai iaitu “Hometown Cha Cha Cha” bakal tamat tak lama lagi.
Drama romantik ini mengisahkan Yoon Hye-jin (Shin Min-ah) iaitu seorang doktor gigi yang berpindah dari Seoul ke perkampungan persisiran pantai Gongjin dan Hong Du-shik (Kim Seon-ho) iaitu seorang pakar pelbagai kerja yang sentiasa membantu penduduk kampung tersebut.

Menurut laporan eksklusif, drama tvN itu akan menyelesaikan penggambaran pada 6 Oktober nanti. Meskipun pelan asal mungkin terganggu dek cuaca dan perkara lain namun pihak produksi mensasarkan untuk menamatkan semuanya dalam minggu ini juga.

Untuk pengetahuan semua, “Hometown Cha Cha Cha” akan menayangkan episod akhir pada 17 Oktober nanti.
Bosan lah tak dapat tengok kemeriahan penduduk Gongjin lagi.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInsight

Episod Akhir Minggu Hadapan, ‘Hometown Cha Cha Cha’ Tamat Penggambaran Minggu Ini


Semakin popular sejak membintangi “Nevertheless”, semakin banyak informasi yang dikorek oleh netizen mengenai dirinya kebelakangan ini.
Terbaru, gadis yang berusia 25 tahun ini dikhabarkan merupakan anak saudara kepada pelakon veteran terkenal. Kalau sebut nama, pastinya semua kenal!

Rupanya Yang Hye-ji mempunyai pertalian saudara dengan Ahn Nae-sang, pelakon yang popular dalam pelbagai drama seperti “The Devil Judge”, “Law School”, “Mouse”, “Hi Bye, Mama!” dan banyak lagi.

ARTIKEL BERKAITAN
"Busy Betul!" - Peminat Kagum Ahn Naesang Sudah Bintangi 7 Drama Dalam Separuh Pertama 2021

Patutlah Yang Hye-ji berbakat dalam lakonan, rupanya bersaudara dengan Ahn Nae-sang! Syok juga kalau mereka boleh berlakon bersama nanti kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInsight

Popular Dek ‘Nevertheless’, Yang Hyeji Rupanya Anak Saudara Pelakon Veteran Ahn Naesang


Siap sedia semua untuk saksikan gandingan antara Park Seo-joon dan Park Bo-young dalam sebuah filem!

ARTIKEL BERKAITAN
Diterajui Lee Byunghun, Park Seojoon & Park Boyoung, Filem 'Concrete Utopia' Akan Tayang Ogos Ini

Terbaru pada 21 Jun, Lee Byung-hun, Park Seo-joon, Park Bo-young, Kim Sun-young, Park Ji-hu dan Kim Do-yoon telah menghadiri sidang akhbar untuk filem “Concrete Utopia”, yang diadakan di Seoul.
Untuk pengetahuan, “Concrete Utopia” akan menggambarkan bagaimana sifat manusia berubah apabila berhadapan dengan malapetaka. Ia akan tertumpu kepada mangsa yang terselamat daripada gempa bumi besar yang memusnahkan Seoul, ketika mereka berkumpul di bangunan tunggal yang masih hidup di Pangsapuri Hwanggoong.

Ketika sesi temu bual, Park Bo-young berkongsi pengalamannya bekerja dengan Park Seo-joon buat kali pertama, dengan mendedahkan bahawa dia berasa sangat malu pada awalnya,

Selepas bertemu Park Seo-joon buat kali pertama, saya menyambutnya dan memakai gaun pengantin serta-merta. Ia adalah pertemuan pertama kami dan saya tertanya-tanya sama ada saya boleh mengangkat tangan saya atau adakah ia akan menjadi biadap untuk bertindak terlalu mesra.
Jelasnya lagi,
Ia sangat janggal kerana penggambaran pertama kami adalah untuk babak perkahwinan. Namun, kami cepat selesa antara satu sama lain selepas beransur-ansur menyesuaikan lakonan kami.

Sementara itu, filem “Concrete Utopia” akan mula ditayangkan pada Ogos ini.
Nantikan!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERMHN Sports

Park Boyoung Akui Janggal Berlakon Dengan Park Seojoon Pada Awalnya, Tapi Kenapa?


Seorang selebriti yang dikenali ramai pastinya tidak akan lari dari menerima kecaman atau komen yang kurang ‘senang’ dari sesetengah orang.

ARTIKEL BERKAITAN
"Saya Terus Mencarut.." - Ji Sukjin Ulas Kemenangan Anugerah Daesang Yoo Jaesuk

Baru-baru ini, Yoo Jae-suk telah tampil sebagai tetamu dalam podcast Song Eun-yi dan Kim Sook, di mana dia menyatakan pendapatnya tentang komen berniat jahat yang sering ditulis oleh sesetengah netizen.
Pengacara itu berkata pada awalnya,

Pada suatu ketika dahulu, terdapat kata-kata yang mengatakan bahawa komen jahat adalah satu bentuk untuk menunjukkan minat. Tetapi pada saya, tidak mempunyai komen adalah lebih baik daripada mempunyai komen berniat jahat. Awak tak perlukan perhatian yang seperti itu.

Kongsi ahli “Running Man” itu lagi,

Komen jahat sebenarnya adalah kata-kata fitnah, tetapi ada orang yang terus mengatakan itu adalah pendapat. Tetapi itu bukan pendapat. Ia hanya fitnah. Kita tidak boleh terus bertolak ansur dengan perkara ini. Ini adalah budaya yang harus lenyap.
Mendengar perkongsian Yoo Jae-suk itu, ramai netizen Korea telah bersutuju dengan kenyataan tersebut dan menulis,
Dia berkata perkara yang betul.

Ada sebab Yoo Jae-suk adalah salah seorang selebriti yang teratas.

Selebriti yang menerima komen jahat ini perlu memfailkan tuntutan mahkamah.
Fikir-fikir lah dulu sebelum nak tulis sesuatu kat internet tu..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

“Itu Fitnah Bukan Pendapat..” – Ramai Setuju Dengan Kenyataan Yoo Jaesuk Soal Komen Jahat


Korang dah sedia ke nak saksikan gandingan Lee Min-ho bersama Gong Hyo-jin dalam drama baru?

ARTIKEL BERKAITAN
Sertai Lee Minho & Gong Hyojin, Kim Juhun Turut Terajui Drama 'Ask The Stars'

Bagi yang belum tahu, Lee Min-ho dan Gong Hyo-jin akan sama-sama terajui drama “Ask The Stars”, yang membawa kisah angkasawan dan seorang pelancong yang berjumpa dan jatuh cinta di stesen angkasa.
Terbaru, “Ask The Stars” telah melancarkan beberapa foto dari siri berkenaan, di mana pelakon utama dilihat berada di angkasa lepas.

Untuk pengetahuan, dalam drama ini, Lee Min-ho akan membawa watak Gong Ryong, seorang doktor OB-GYN (Obstetrik & Ginekologi) yang mempunyai rasa tanggungjawab yang kuat dan sampai ke stesen angkasa sebagai pelancong. Manakala Gong Hyo-jin akan menjadi Eve Kim, seorang angkasawan kacukan Korea-Amerika.

Sama-sama kita nantikan tayangan drama “Ask the Stars”!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Donga

Berlatarkan Stesen Angkasa, ‘Ask The Stars’ Kongsi Foto Lee Minho & Gong Hyojin


Nampaknya, gandingan Kim Ji-eun bersama Namgoong Min memang disukai ramai.

ARTIKEL BERKAITAN
Reunion Nam Goongmin & Kim Jieun, ‘A Thousand Won Lawyer’ Umum Barisan Pelakon Penuh

Kim Ji-eun yang debut pada tahun 2015, merupakan seorang pelakon yang sentiasa menghidupkan wataknya dalam setiap naskhah dengan meyakinkan.
Sudah 6 tahun dalam dunia lakonan, Kim Ji-eun juga sudah bergandingan bersama Namgoong Min dalam 3 drama tau! Cuba lihat senarai di bawah:

Doctor Prisoner (2019)

“Doctor Prisoner” mengisahkan tentang seorang doktor mahir Na Yi-je (Namgoong Min) yang terpaksa berhenti bekerja di hospital selepas dituduh melakukan penyelewengan perubatan. Dia mula bekerja di penjara dengan matlamat untuk mendapatkan hubungan yang cukup untuk membalas dendamnya. Dalam drama ini, Kim Ji-eun tampil membuat kemunculan istimewa sebagai Oh Min-jeong dalam episod 10 dan 12.

The Veil (2021)

“The Veil” ialah sebuah drama aksi blockbuster di mana Namgoong Min membawa watak Han Ji-hyuk, seorang ejen lapangan elit di NIS (National Intelligence Service). Disebabkan oleh rekodnya yang sempurna dan berbakat dalam menyelesaikan misi, lelaki itu dinamakan sebagai ejen teratas dan sering diidolakan oleh rakan sekerjanya. Dalam siri ini, Kim Ji-eun membawa watak sebagai Yoo Je-yi, rakan kongsi Ji-hyuk yang lulus awal dari KAIST dan merupakan ejen lapangan yang meyakinkan.
One Dollar Lawyer (2022)

Drama “A Thousand Won Lawyer” yang bakal ditayangkan pada 23 September nanti turut akan memaparkan gandingan Kim Ji-eun bersama Namgoong Min. Ianya membawa kisah seorang peguam daif yang mempunyai kadar bayaran sebanyak 1,000 won sahaja dan adalah yang terbaik, melawan peguam kaya dan mahal.
Suka kan tengok keserasian mereka dalam setiap projek?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERDaum

Dah 6 Tahun Berlakon, Ini 3 Drama Kim Jieun Bergandingan Dengan Namgoong Min


Selamat hari jadi Choi Woo-shik!

ARTIKEL BERKAITAN
Pelakon & Idola, Ramai Teruja Lihat Perbezaan 'Ini' Antara Park Seojoon & V BTS Dalam 'Jinny's Kitchen'

Terbaru pada 26 Mac, Choi Woo-shik telah menyambut ulang tahun kelahirannya yang ke-33 bersama sahabat rapatnya dari ‘Wooga Squad’ iaitu Park Seo-joon, Park Hyung-sik, Peakboy dan V BTS.
Menerusi gambar yang dikongsi pelakon “Parasite” itu di laman Instagram, kesemua mereka kelihatan seronok dapat meluangkan waktu bersama. Tulis Choi Woo-shik,

Saya mempunyai hari lahir yang baik!

View this post on Instagram

A post shared by CHOIWOOSHIK (@dntlrdl)

 Pada masa yang sama, ramai teruja melihat persahabatan lima sahabat itu, yang sanggup berkumpul demi menyambut hari gembira rakan mereka.
Dalam pada itu, Choi Woo-shik, Park Seo-joon dan V BTS sedang muncul dalam program “Jinny’s Kitchen”, spin-off dari “Youn’s Kitchen” yang akan mengikuti ahli membuka restoran menjual makanan jalanan Korea di Mexico.

Happy birthday Choi Woo-shik!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Kyunghyang

Choi Wooshik Sambut Hari Jadi Ke-33 Bersama V BTS, Park Seojoon, Park Hyungsik & Peakboy


Setelah lama menyepi secara umum, pasti ramai peminat yang merindukan Jeong-yeon TWICE, kan?

ARTIKEL BERKAITAN
Sebab Masalah Kesihatan, Jeongyeon Tidak Sertai Konsert TWICE Di Seoul Minggu Ini

Pada 26 Julai, Jeong-yeon TWICE telah menghadiri tayangan perdana VIP filem “Hansan: Rising Dragon” bersama dengan rakan sekumpulannya iaitu Ji-hyo.
Memandangkan ini adalah penampilan pertama Jeong-yeon di khalayak ramai sejak Februari lepas, ramai peminat meluahkan rasa rindu mereka pada idola itu.

Antara komen yang ditulis peminat:

Saya rindu Jeong-yeon. Harap dia cepat sembuh.
Nampaknya awak telah bertambah baik. Saya harap awak sihat.
Semoga kesihatan Jeong-yeon semakin pulih. Saya rindu dia.
Bagi yang belum tahu, menjelang kemunculan semula TWICE pada Jun 2019, Jeong-yeon terpaksa berhenti dari membuat promosi kerana cakera hernia di lehernya serta masalah tiroid yang lain. Pada Disember 2021 pula, idola itu terpaksa menarik diri daripada konsert luar talian atas sebab kesihatan.
Dalam pada itu, TWICE sedang bersiap sedia untuk kemunculan semula mereka dengan album baharu pada 26 Ogos nanti. Nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWiki Tree

Setelah 5 Bulan, Peminat Seronok Lihat Jeongyeon TWICE Buat Penampilan Umum Pertama


Jeon So-min luah rasa syukur kepada bekas bintang bersamanya Park Sung-hoon atas sokongannya!
Pada 6 Januari, So-min telah memuat naik gambar trak kopi di Instagramnya, yang dihantar oleh Park Sung-hoon ke set drama “Show Window: The Queen’s House”. So-min menulis kapsyen,

Ayah Park! Terbaik terbaik terbaik! Saya terharu. Saya dah minum dengan baik~ Terima kasih Sung-hoon Oppa.

View this post on Instagram

A post shared by 쏘미닝 (@jsomin86)

Jeon So-min dan Park Sung-hoon sebelum ini pernah membintangi dua drama istimewa KBS berbeza, “Review Notebook of My Embarrassing Days” pada 2018 dan “Hee Soo” tahun lepas.

Sementara itu, “Show Window: The Queen’s House” dibintangi Song Yoon-ah sebagai Han Sun-joo, ratu kepada keluarganya yang kelihatan sempurna, dan Lee Sung-jae sebagai Shin Myung-seob, suaminya yang menipu, bermuka dua. So-min membawa watak sebagai Yoon Mi-ra, yang berkawan dengan Han Sun-joo, sambil diam-diam menjalinkan hubungan sulit dengan suaminya di belakangnya.

Jangan lupa tonton drama “Show Window: The Queen’s House” yang kini sudah ditayangkan hingga episod ke-12!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

“Saya Terharu” – Hantar Trak Kopi, Jeon Somin Ucap Terima Kasih Pada Park Sunghoon


Umum pasti mengetahui kumpulan persahabatan ‘Wooga Squad’ yang terdiri daripada V BTS, Park Seo-joon, Choi Woo-shik, Park Hyung-sik dan Peakboy.

ARTIKEL BERKAITAN
'Wooga Squad' Akan Temui Penonton Di Disney+ Menerusi Rancangan 'IN THE SOOP : Friendcation'

Pada siaran terbaru program KBS ‘Lee Gi-kwang’s Music Plaza’, salah seorang ahli ‘Wooga Squad’ iaitu Peakboy telah hadir sebagai tetamu.
Semasa sedang berborak dengan DJ radio, penyanyi rap itu menyatakan pendapatnya mengenai istilah ‘Wooga Squad’ yang digunakan untuk merujuk kepada kumpulan rakannya yang terdiri daripada 5 selebriti popular tersebut. Jelas Peakboy,

Saya tidak tahu siapa yang mencipta nama itu. Saya bukan peminat tegar perkataan ‘skuad’, jadi saya tidak pasti perasaan saya tentang nama itu.

Ketika ditanya siapa yang paling kelakar dalam kumpulan itu, Peakboy menjawab,

Woo-shik adalah orang paling kelakar yang pernah saya temui. Dia lucu dan mengagumkan, tetapi tidak seperti seorang pelawak. Mungkin, hanya saya yang menganggap dia berjenaka.
Selain itu, Peakboy dan Park Seo-joon pertama kali bertemu di sekolah menengah. Apabila ditanya berapa lama mereka berkawan, dia menjawab,
Saya tidak pasti. Saya bertemu dengannya di akademi yang sama. Kami berada dalam kelas yang sama kerana kami berdua memerlukan sokongan akademik, tetapi dia kemudiannya berpindah ke kelas yang lebih maju semasa saya masih di kelas yang sama.

Tak sabar nak tonton mereka dalam ‘IN THE SOOP : Friendcation’ nanti.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

“Dia Sangat Kelakar” – Peakboy Kongsi Pengalaman Kali Pertama Jumpa Park Seojoon & Choi Wooshik


Diam tak diam, “Jinxed At First” sudah pun mencecah 10 episod kelmarin.

ARTIKEL BERKAITAN
Kisah Si Malang Bertemu Si Bertuah, Episod Awal 'Jinxed At First' Raih Rating Baik

Sentiasa mengekalkan rating 3% ke 4%, walaubagaimanapun, drama itu menunjukkan prestasi yang kurang memberangsangkan sejak beberapa episod ini.
Terbaru dalam episod ke-10, “Jinxed At First” hanya mampu berpuas hati dengan catatan rating 2.6% iaitu merupakan angka terendah yang pernah dicatatkan sepanjang tayangannya.

Menurut pandangan ramai, drama KBS ini sukar untuk mengekalkan momentum kerana populariti “Extraordinary Attorney Woo” yang kian mencanak kini. Malah ia juga berlawan dengan drama lain seperti “Eve” dan “Insider”.

Berdasarkan webtoon dengan nama yang sama, ia merupakan kisah romantik fantasi mengenai seorang lelaki malang dan miskin bertemu dengan dewi kekayaan yang disorok oleh satu keluarga kaya.
Korang layan tak?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

‘Jinxed At First’ Catat Rating Terendah Sepanjang Tayangan


Nampaknya cahaya “The King: Eternal Monarch” kian malap semakin ia mendekati ke penghujungnya. Agak memeranjatkan kerana drama yang digarap oleh penulis popular iaitu Kim Eun-sook malahan diterajui oleh nama besar seperti Lee Min-ho dan Kim Go-eun pun tak dapat selamatkan naskhah ini.
Kim Eun-sook yang terkenal kerana berjaya menggarap banyak drama popular seperti “Goblin”, “The Descendants Of The Sun”, “The Heirs” dan banyak lagi nyata menyebabkan ramai lagi kecewa dengan kandungan “The King: Eternal Monarch” yang tak seberapa.

Adakah ini pengakhiran kepada zaman penaklukan Kim Eun-sook?

Penonton memberikan kritikan yang hebat kepada drama fantasi ini kerana mengangkat jalan cerita yang ketinggalan zaman selain mempersembahkan sejarah antara Jepun dan Korea yang compang-camping. Sekaligus menerima cacian hebat sehingga pihak produksi terpaksa membuat permohonan maaf secara rasmi.

Disebabkan oleh respons negatif para penonton, banyak wakil daripada produser drama Korea dan pengkritik TV yang turut bersuara dan mengeluarkan pendapat mereka mengenai isu ini.
Sebesar mana pun jumlah wang yang dilaburkan, tak semestinya sesuatu drama itu akan berjaya.
Menurut seorang sumber daripada industri seni, gabungan Kim Eun-sook dan Lee Min-ho ternyata tidak membuahkan hasil.

Kedua-dua penulis Kim Eun-sook dan pelakon Lee Min-ho datang dengan tag harga yang tinggi. Berada pada peringkat tertinggi dalam dunia drama Korea tetapi hasil daripada kerjasama mereka nampaknya tak sepadan langsung dengan jumlah wang yang telah dilaburkan.

“The King: Eternal Monarch” dikhabarkan telah menelan belanja lebih daripada RM 133 juta, nampak gayanya drama tersebut seperti jauh ketinggalan daripada apa yang dijangkakan oleh pihak produksi dan juga penonton.
Kalau dilihat daripada angka sahaja, pihak ‘The King: Eternal Monarch’ tak mengalami kerugian pun. Tindakan menjual drama ini pada SBS dan Netflix sebenarnya dah berjaya merangkumi hampir keseluruhan bajet produksi.
Pun begitu, tetap membimbangkan apabila drama ini telah memalitkan rekod buruk pada kedua figura terkenal didalamnya.
Aspek yang paling merisaukan ialah apabila seorang penulis berpengaruh dan pelakon terkenal bekerjasama namun hanya mampu menghasilkan sesuatu yang sangat mengecewakan.
Bahkan ada sumber lain yang menjangka bahawa kegagalan “The King: Eternal Monarch” ini mungkin akan mengubah landskap produksi K-Drama pada masa hadapan.
Besar juga kan impak “The King: Eternal Monarch”?

SUMBERHankyung

Pelbagai Sumber Dalam Industri Drama Korea Dedah Sebab Disebalik Kegagalan ‘The King: Eternal Monarch’


Nampaknya, Kim Dong-wook bakal menemui penonton dengan pelbagai drama baru.

ARTIKEL BERKAITAN
Kim Dongwook & Jin Kijoo Bakal Bergandingan Untuk Drama 'You, Whom I Met By Chance'

Terbaru, satu media melaporkan bahawa Kim Dong-wook akan membintangi drama “Beneficial Fraud”, sebuah projek baharu dari pengarah “Shooting Stars”, Lee Soo-hyun.
Berikutan itu, agensinya KeyEast memberi respon,

Kang Dong-wook mendapat tawaran untuk membintangi ‘Beneficial Fraud’ dan sedang menyemaknya secara positif.
Dalam pada itu, “Beneficial Fraud” menceritakan kisah penipu dan peguam yang terlalu bersimpati, berkumpul sama untuk membalas dendam mereka terhadap kejahatan mutlak. Ia akan berpusat di sekitar penipuan yang anda suka percaya tetapi tidak boleh percaya sehingga akhir drama.

Jika Kim Dong-wook menerima tawaran ini, dia akan memainkan watak sebagai peguam Han Moo-young. Walaupun dia seorang peguam, dia juga seorang pesakit yang memerlukan bantuan psikiatri untuk kelihatan normal kerana kecenderungan simpati dan empatinya yang terlalu tinggi.
Sama-sama kita nantikan maklumat lanjut mengenai drama ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERIlgan Sports

Kisah Penipu & Peguam, Kim Dongwook Dilamar Terajui Drama ‘Beneficial Fraud’


Dalam episod terbaru SBS “Circle House”, Han Ga-in berkongsi kisah peribadi tentang kegugurannya dan keputusannya untuk menjalani rawatan persenyawaan in vitro (IVF).

ARTIKEL BERKAITAN
Han Gain Kongsi Tekanan Dituduh Mandul & Sebab Miliki Anak Selepas 11 Tahun Berkahwin

Pada awalnya, selebriti itu merujuk dirinya sebagai ‘ibu Kanggaru’ dengan menjelaskan,
Saya seorang ibu Kanggaru kerana 95% masa hidup saya berkisar kepada anak-anak saya. Itu kerana saya mengambil masa 10 tahun untuk melahirkan anak.
Han Ga-in menambah,

Saya mengambil ujian kehamilan dan melihat dua garisan pada jalur, jadi suami saya dan saya fikir kami akhirnya akan menjadi ibu bapa. Saya hamil sekitar Januari atau Februari. Tetapi doktor saya tidak dapat mengesan degupan jantung bayi saya jadi, saya mengalami keguguran pertama saya pada kira-kira lapan atau sembilan minggu kehamilan saya.

Jelas Han Ga-in,

Pada masa itu saya memutuskan untuk menjalani rawatan persenyawaan in vitro, dan saya mengalami masa yang sukar dengannya. Apabila saya akhirnya hamil semula dengan anak pertama saya, saya tidak keluar. Saya hanya tinggal di rumah sepanjang 40 minggu. Dari segi emosi, saya tidak mahu kehilangan anak lagi.
Pelakon itu menyatakan,
Saya menganggap anak-anak saya sebagai harta yang berharga, kerana saya mempunyai masa yang sukar untuk mengandungkan mereka.

Tabah kan Han Ga-in…

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Donga

“Anak-Anak Adalah Harta Saya” – Pernah Alami Keguguran, Han Gain Ulas Soal Rawatan Persenyawaan IVF


Selepas tampil dalam “The Glory”, pelakon Kim Hieora tidak dinafikan makin dikenali ramai peminat K-Drama kini.

ARTIKEL BERKAITAN
"3 Hari Makan Pisang Je.." - Song Hyekyo Kongsi Persiapan Babak Buka Baju Dalam 'The Glory'

Terbaru pada 9 Mac, saluran YouTube Allure Korea telah melancarkan video baru bertajuk ‘Lee Sa-ra insaf dan kembali?’, menampilkan Kim Hieora dari “The Glory” yang menjawab beberapa soalan mengenai drama tersebut.
Dalam video itu, Kim Hieora ditanya tentang apakah perkara keterlaluan yang dia telah lakukan untuk wataknya Lee Sa-ra dalam “The Glory”. Kongsi wanita itu,

Sa-ra sendiri bukanlah seorang yang hidup dengan motif seperti Yeon-jin atau Hye-jeong, tetapi dia seorang yang hidup di luar kewajipan dan ketagih dadah. Saya cuba mengekalkan penampilan seperti orang yang benar-benar mengalami ketagihan.
Kemudian, pelakon “Bad and Crazy” itu turut berkongsi tentang persiapannya untuk membawa watak penagih dadah dalam drama Netflix tersebut dengan berkata,
Apabila saya menyiasat orang seperti itu, badan mereka sangat kurus. Postur dan bentuk badan mereka biasanya bongkok. Pada asalnya saya sedang bersenam, tetapi untuk membina badan seperti penagih dadah, saya kurangkan senaman dan kurang minum air. Bagaimanapun, postur dan bentuk badan saya terus merosot.

Selain itu, Kim Hieora juga menjawab kadar persamaan dirinya dengan watak Lee Sa-ra,
Saya rasa 50% sahaja, kerana saya tidak mengambil dadah. Saya juga mempunyai keinginan untuk hidup, tidak seperti Lee Sa-ra.
Dalam pada itu, bahagian 2 “The Glory” bakal menemui penonton pada 10 Mac ini!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERYouTube

“Kena Sangat Kurus..” – Kim Hieora Dedah Bentuk Badan Makin Teruk Demi Watak Dalam ‘The Glory’


“Sinkhole” nyata sedang mengganas di pawagam Korea kini!
Selepas diumumkan sebagai filem dengan paling banyak jumlah tontonan pada hari pembukaan, naskhah bertema bencana itu sekali lagi mencipta rekod apabila menjadi filem terpantas meraih 1 juta jumlah penonton bagi tahun 2021.

Menemui penonton pada 11 Ogos, “Sinkhole” berjaya melepasi garisan 1 juta tontonan itu pada hari ke-6 ianya diriliskan. Mungkin kerana kuasa ‘mulut’, filem ini berjaya menarik jumlah tontonan yang ramai dek pujian penonton yang mengatakan naskhah ini sesuai dengan situasi yang dialami dunia kini. Malah gabungan emosi dan komedi yang dipaparkan mampu menghilangkan tekanan ramai.Bagi menyambut rekod yang hebat ini, para pelakon “Sinkhole” telah memuat naik gambar dengan ucapan terima kasih buat semua penonton yang menyokong mereka.
Untuk pengetahuan, “Sinkhole” membawa kisah sebuah bangunan yang berdiri selama 11 tahun lamanya roboh ke dalam lubang sedalam 500 meter dan bagaimana penduduknya cuba meloloskan diri daripada bencana itu. Ianya diterajui oleh Cha Seung-won, Lee Kwang-soo, Kim Sung-gyun, Kim Hye-jun dan Nam Da-reum.

Tak sabar nak tonton apabila dah masuk Malaysia nanti!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

‘Sinkhole’ Jadi Filem Korea Terpantas Raih 1 Juta Penonton Bagi 2021


Mesti ramai yang rindukan Soo-jin bersama dengan kumpulan (G)I-DLE, kan?

ARTIKEL BERKAITAN
Terpalit Kes Buli Di Sekolah, Soojin Bukan Lagi Ahli (G)I-DLE

Terbaru, ketua kumpulan (G)I-DLE Jeon So-yeon telah muncul sebagai rakan inspirasi dalam program JTBC “Artist Way” yang disiarkan pada 30 Mei, di mana dia bertemu dengan ahli WINNER Kang Seung-yoon.
Kang Seung-yoon berkongsi bahawa dia telah menjadi peminat (G)I-DLE sejak 2020, melahirkan lebih banyak kegembiraan dalam pertemuan mengejut ini. Kang Seung-yoon berkata pada So-yeon,

Dia seorang penyanyi yang secara peribadi saya sangat mengagumi. Saya benar-benar ingin bertemu dengannya, tetapi saya mendapat peluang untuk bertemu dengan awak di sini semula seperti ini.

Jelasnya,

Apabila anda memulakan kerjaya, saya fikir peranan anda mengetuai kumpulan sebagai ketua adalah sangat hebat. Saya akhirnya memuji anda dalam temu bual dan sebagainya. Saya menyukai (G)I-DLE sejak debut anda. Saya juga berfikir, ‘Mereka sudah seperti ini apabila mereka masih baru?’
Tambah penyanyi utama WINNER itu,
Saya mungkin lebih berminat dengan kumpulan anda kerana saya fikir kami mempunyai situasi yang sama.
Umum pasti mengetahui, (G)I-DLE pada asalnya terdiri daripada 6 ahli So-yeon, Mi-yeon, Minnie, Yuqi, Soo-jin dan Shuhua. Namun, setelah Soo-jin terpalit dengan kes buli pada 2021, dia secara rasmi telah meninggalkan kumpulan itu. Bagi yang belum tahu, situasi yang sama turut berlaku kepada WINNER apabila Nam Tae-hyun telah meninggalkan kumpulan itu akibat masalah kesihatan mental.
Mengenai perkara ini, So-yeon mengulas,
Kami menghadapi masalah besar tahun lepas. Saya mempunyai pemikiran ini pada masa itu. ‘Bukankah pasukan itu hancur jika ahli keluar?’, prasangka itu sentiasa ada, tetapi WINNER sunbaenim adalah satu-satunya orang yang saya percayai.

Mendengar luahan idola itu, Kang Seung-yoon terus menunjukkan rasa simpati dengan berkata,
Anda telah melakukannya dengan baik dengan promosi ini. Dengan hati orang yang mengalami situasi yang sama, saya dengan tulus ikhlas mengucapkan tahniah kepada anda.
Jeon So-yeon menjawab,
Terima kasih banyak-banyak. Saya berasa sangat berterima kasih.
Mesti bukan mudah kan buat (G)I-DLE…

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNate

“Adakah (G)I-DLE Akan Hancur?” – Soyeon Luah Perasaan Lepas Soojin Keluar Dari Kumpulan


Tidak semena-mena nama pelakon lelaki Korea menjadi sebutan ramai apabila sebuah kes melibatkan dadah tular pada pagi ini.
Kelmarin, sebuah outlet media melaporkan,

Balai Polis Gangnam di Seoul menangkap seorang pelakon lelaki dalam usia 40-an atas kesalahan mengambil dadah sekitar jam 2 petang tadi.
Khabarnya, ‘A’ disahkan positif dalam sebuah ujian ringkas dadah.
Laporan 112 pada asalnya diterima oleh polis,

Seorang lelaki yang sepertinya sedang khayal sedang berlari merata.
Lelaki itu dikatakan tidak mampu bercakap dan bergerak dengan betul selain terdapat bekas muntah di keliling mulutnya. Polis turut menjumpai sedozen pil di rumah ‘A’ dan sedang mengesahkan bahan di dalamnya.
Siasatan berskala besar akan telah dilakukan selepas proses rawatan ‘A’.

Dalam pada itu, berita ini nyata mengejutkan ramai dan nama beberapa orang pelakon telah disebut sebagai pelakunya. Antara yang disebut ialah Lee Moo-saeng. Respon agensinya,
Pelakon Lee Moo-saeng telah menjelaskan dengan nyata bahawa dia tidak mempunyai kaitan dengan kes ini dan kami ingin memberitahu bahawa sekiranya cerita tidak berasas ini berterusan, kami akan mengambil tindakan tegas menerusi perundangan.
Malah nama Park Hae-jin turut disebut memandangkan mempunyai latar belakang yang sepadan dengan info disebarkan iaitu melakukan debut pada tahun 2006 selain turut menutup akaun Instagramnya pada pagi tadi. Jawab agensinya,
Park Hae-jin bukanlah pelakon berusia 40-an yang terlibat dengan kes dadah itu.
Nantikan berita lanjut mengenai kes ini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROSEN

Pelakon Lelaki 40-an Diberkas Berlari Ketika Dalam Pengaruh Dadah, Nama Park Haejin & Lee Moosaeng Dipetik


Dengar cerita, ramai yang pening kepala dan tak lena tidur sejak mengikuti drama thriller psikologi “Beyond Evil”?
Drama ini membawa kisah dua lelaki yang sanggup melanggar undang-undang dan peraturan bagi mengejar seorang pembunuh bersiri. Bagi membongkar identiti sebenar penjenayah tersebut, mereka perlu meneliti secara mendalam setiap orang yang terlibat dengan kes tersebut dengan sering mempersoalkan diri sendiri, “Siapakah raksasa sebenar – adakah awak? Adakah saya? Adakah kita?”. Lee Dong-shik (Shin Ha-kyun) ialah seorang bekas detektif di unit jenayah ganas yang telah pun diturunkan pangkat kepada sarjan di sebuah balai polis tempatan. Manakala Han Joo-won (Yeo Jin-goo) pula ialah detektif elit yang hadir ke balai polis tersebut dengan satu rahsia.

Terbaru, dikhabarkan bahawa skrip drama itu sudah pun habis ditulis sehingga ke penghujungnya dan para pelakon sekarang sedang giat menjalankan penggambaran bagi separuh kedua “Beyond Evil”.

Kebanyakan penonton meluahkan rasa berdebar dek tidak tahu siapakan pembunuh sebenar memandangkan setiap watak menyimpan rahsia gelap tersendiri. Tiada seorang pun yang nampak naif dan ‘bersih’.
Bahkan drama ini dipuji ramai kerana berjaya mengekalkan momentum mendebarkan sepanjang tayangan sehingga kini.

Korang pun syok kan layan “Beyond Evil”?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports World

Skrip Ending ‘Beyond Evil’ Sudah Habis Ditulis, Penonton Tertanya-Tanya Siapa Pembunuh Sebenar


Popular di seluruh dunia, Lisa BLACKPINK nampaknya sibuk dengan pelbagai aktiviti di luar negara kini.

ARTIKEL BERKAITAN
"Kena Ada Lebih RM347 Juta" - Peminat Perasan Lisa BP Guna Kad Kredit Eksklusif Untuk Orang Kaya

Baru-baru ini, Lisa telah diumumkan sebagai wajah muka depan untuk majalah Perancis ‘Madame Figaro’.
Menggayakan pakaian dari ‘Celine’ dengan perhiasan ‘Bvlgari’, ahli BLACKPINK itu tampil dengan sisi dan gaya baru, yang jarang dilihat peminat sebelum ini.

View this post on Instagram

A post shared by LISA (@lalalalisa_m)

Turut memuat naik beberapa foto dari sesi penggambaran tersebut di laman Instagram, peminat nampaknya teruja melihat penampilan dan aura seksi Lisa, dengan entri berkenaan berjaya meraih lebih 6 juta sukaan dalam masa kurang dari 24 jam. Antara komen yang ditulis peminat:
‘Hot’ sangat Lalisa!

Panjangnya kaki dia, betul-betul seperti seorang model.

Cantiknya Lisa. Aura dia memang lain macam.
Dalam pada itu, penggambaran tersebut dilapor diadakan di sebuah Hotel Bvlgari yang mewah di Paris.

Cantik sangat Lisa!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar News

“Panjang Kaki Dia” – Penampilan Seksi Lisa BP Untuk Majalah ‘Madame Figaro’ Jadi Bualan


Masuk 2021 ini, sudah pasti semakin ramai yang dah tak sabar nantikan apakah yang bakal terjadi dalam dunia K-Drama.
Sama juga dengan YTN yang menjangkakan 4 pelakon lelaki ini bakal memberikan impak yang besar dalam tahun ini nanti.

Kim Seon-ho

Mula dikenali ramai selepas muncul dalam “2 Days 1 Night”, pelakon ini langsung tak kisahkan mengenai imejnya dalam rancangan hiburan tersebut. Walaupun pernah menjadi hero dalam beberapa drama seperti “Catch The Ghost” dan ” Welcome To Waikiki 2″ namun namanya trending dan mula menjadi kegilaan gadis di luar sana dek watak hero kedua Han Ji-pyung dalam “Start-Up”. Sampaikan tenggelam watak utama yang lain!

Song Kang

Diagah sebagai ‘anak kesayangan Netflix’, Song Kang mula menjadi sebutan ramai apabila membintangi siri asal “Love Alarm”. Lelaki itu kemudiannya membuktikan versatiliti sebagai pelakon apabila membawa watak remaja sedih dalam “Sweet Home” di mana drama fantasi thriller itu telah menggegarkan dunia K-Drama pada penghujung tahun 2020.

Kim Dong-hee

Lelaki ini mendapat perhatian ramai apabila membintangi drama “SKY Castle” sebagai salah seorang pelajar sekolah yang mengalami masalah bersama ibu bapanya. Dia kemudiannya terus menguatkan tapaknya sebagai pelakon apabila menunjukkan persembahan yang hebat sebagai pelajar sekolah menengah bermasalah dalam siri asal Netflix “Extracurricular”.
Lee Do-hyun

Sudah pun membintangi pelbagai drama namun sebagai watak sampingan, siapa sangka tuah lelaki ini rupanya ada dalam drama “18 Again” di mana dia membawa watak Hong Dae-young, seorang lelaki yang kembali ke zaman remajanya selepas diceraikan isteri. Tak cukup dengan itu, Lee Do-hyun nyata terus bersinar apabila membawa watak Lee Eun-hyuk, seorang lelaki logikal dan berhati kering dalam “Sweet Home” baru-baru ini.
Semuanya pelakon berbakat kan? Tak sabar nak tengok karier lakonan mereka terus berkembang lagi untuk tahun ini. Fighting!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest.

SUMBERYTN

4 Pelakon Lelaki K-Drama Ini Dijangka Bakal Terus Bersinar Untuk Tahun 2021


Cho Yi-hyun, salah satu bintang utama dalam siri hit Netflix “All Of Us Are Dead”, baru-baru ini terlibat dengan satu temu bual di mana dia berborak tentang pelbagai perkara mengenai drama itu!

ARTIKEL BERKAITAN
"Saya Harap Cheongsan Hidup" - Yoon Chanyoung Kongsi Harapan Untuk 'All Of Us Are Dead' Musim Ke-2

Dalam “All Of Us Are Dead”, Cho Yi-hyun memainkan watak Choi Nam-ra, seorang pelajar sekolah menengah tahun dua yang merupakan pelajar terbaik di sekolah serta presiden kelas, kelas lima. Di luar kelas, dia sentiasa memakai fon telinga dan tidak berkomunikasi dengan rakan sebayanya. Ketika ditanya tentang bagaimana untuk melakonkan watak itu, dia berkata,
Ini kali pertama saya menyahut cabaran melakonkan watak yang begitu dingin dan pendiam. Kejadian ini berlaku di sebuah sekolah, dan kerana saya bergaul dengan pelakon lain yang sebaya dengan saya, saya dapat mengatasi beban ini semasa membuat produksi dan bercakap bersama. Saya tidak tahu sama ada saya melakukan kerja yang baik, tetapi saya ingin mengatakan bahawa saya tidak melakukan kerja yang buruk. Ramai orang telah mengatakan perkara yang bagus kepada saya, jadi saya fikir saya telah melakukannya dengan baik.
Cho Yi-hyun juga ditanya tentang bagaimana rasanya bekerja dengan Lomon, yang memainkan watak Lee Su-hyeok dalam drama itu. Pelakon itu bercakap tentang bagaimana mereka bergaul dengan baik sambil berkata,

Lomon membintangi drama web sulung saya ‘Sweet Revenge’. Pada masa itu, Lomon adalah peneraju utama drama itu, dan saya adalah peneraju satu episod, jadi tidak ada banyak adegan di mana kami muncul bersama. Ini adalah kali pertama kami bekerjasama secara langsung.

Tambahnya,

Dari awal, Lomon bercakap dengan saya dahulu. Saya bertemu dengannya buat kali pertama selepas episod pertama ‘Hospital Playlist’ disiarkan. Dia memberitahu saya bahawa dia sangat seronok menonton, dan dia bercakap dengan saya terlebih dahulu dengan meminta ‘spoiler’, jadi kami menjadi rapat dengan cepat. Keperibadian Lomon sangat baik, dan dia banyak menjaga rakan-rakannya. Apabila saya keletihan secara fizikal semasa penggambaran, dia cuba membantu saya di sisi. Dia juga menjaga saya ketika saya kesejukan, jadi kerja berpasukan kami hebat.
Sebagai siri ngeri zombi, rancangan ini mempunyai banyak detik yang menakutkan dan tegang sepanjang masa. Cho Yi-hyun mendedahkan bahagian paling menakutkan apabila penggambaran berlaku pada separuh kedua rancangan itu. Dia berkongsi,
Pada separuh masa kedua, ada adegan di mana kami berlari di jalan selepas meninggalkan sekolah semasa cuba melarikan diri dari bandar. Terdapat asap untuk mewujudkan suasana yang menyeramkan, dan pelakon zombi yang datang melalui itu adalah menakutkan.

Pada akhir temu bual, apabila ditanya tentang bagaimana “All Of Us Are Dead” akan diingati dalam satu frasa, Cho Yi-hyun berkata,
Saya ingin mengatakan bahawa ia akan menjadi ‘projek yang tidak dapat dilupakan’. Saya fikir untuk mendekatkan diri dengan pelakon yang lain dengan baik bukanlah sesuatu yang mudah. Orang yang mempunyai kecenderungan berbeza berkumpul pada satu masa untuk membuat pengambaran. Melalui produksi ini, saya rapat dengan semua pelakon.
Memang menjadi kan Cho Yi-hyun memegang watak sebagai Choi Nam-ra?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

“Ini Kali Pertama..” – Cho Yihyun Ulas Soal Watak ‘Dingin’ Dalam ‘All Of Us Are Dead’ & Lakonan Dengan Lomon


Akhirnya, hari gembira Lee Seung-gi dan Lee Da-in akan tiba tak lama lagi!

ARTIKEL BERKAITAN
2 Bulan Lepas Berkahwin, Lee Seunggi Bakal Adakan Konsert Di Kuala Lumpur Jun Nanti

Terbaru menurut laporan, Lee Seung-gi dan Lee Da-in telah memutuskan untuk tidak pergi berbulan madu, selepas berkahwin pada 7 April ini.
Hal ini kerana, kedua-kedua pelakon itu ingin memberi tumpuan kepada pekerjaan utama mereka dan bukannya pergi berbulan madu.

Khususnya, Lee Seung-gi akan memulakan konsert jelajah Asianya pada bulan Mei ini, bermula di Seoul, Tokyo, Osaka, Kuala Lumpur dan banyak lagi.

Kemudian Lee Da-in juga akan memulakan penggambaran drama baru MBC “Lovers”, iaitu kemunculannya semulanya ke skrin kecil dalam 3 tahun selepas “Alice”.
Sementara itu, pasangan tersebut akan mengadakan majlis perkahwinan di sebuah hotel di Seoul pada 7 April ini dan akan diacarakan oleh Yoo Jae-suk serta Lee Soo-geun.
Takpelah, honeymoon bila-bila pun boleh kan..

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWikitree

Kahwin Esok, Lee Seunggi & Lee Dain Dilapor Tak Akan Pergi Berbulan Madu


Walaupun tayang pada hujung tahun 2020, namun “The Penthouse” berjaya membenam rekod banyak drama lain yang ditayangkan pada tahun ini.
Bahkan ramai yang menyebut bahawa kejayaan drama ini separuhnya adalah kerana persembahan hebat Kim So-yeon dengan watak antagonisnya Cheon Seo-jin. Disebabkan oleh ketamakan wanita itu untuk menjadi permaisuri di Hera Palace, dia sanggup melakukan sesuatu di luar jangkaan dan apa sahaja bagi mencapai misi tersebut.

Lihat sahaja apabila Cheon Seo-jin yang mengelar leher Oh Yoon-hee dan tersenyum sinis apabila melihat darah memenuhi tangannya. Bahkan dia mampu berlakon naif sehingga membuatkan semua orang berpihak padanya dan menunding jari kepada wanita yang tidak bersalah itu.
Semakin membuatkan penonton naik bulu roma apabila melihat Cheon Seo-jin bermain piano selepas meninggalkan ayahnya yang nyawa-nyawa ikan. Bahkan wanita itu mula memenuhkan piano itu dengan darah di tangannya dan kemudiannya menjerit marah. Ekspresi wajahnya yang sekejap menangis, tersenyum sinis dan kecewa membuatkan ramai takut dengan watak Cheon Seo-jin yang sepertinya sukar untuk dikawal.

Disebabkan oleh babak ini, penonton rata-rata meninggalkan komen mengatakan bahawa Kim So-yeon sememangnya layak untuk dianugerahkan ‘Anugerah Pelakon Terbaik’ ketika Anugerah Drama SBS yang bakal berlangsung pada hujung tahun nanti.

Malah ramai yang menyebut bahawa mutu lakonannya adalah sebaris dengan calon anugerah tersebut yang lain seperti Namgoong Min untuk “Hot Stove League” dan Han Seok-kyu dalam “Dr. Romantic 2”.
Serius seram bila tengok panahan mata Cheon Seo-jin kan?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNewsen

Lakonan Antagonis Dibanjiri Pujian, Netizen Mahu Kim Soyeon Menang Anugerah Pelakon Terbaik Bagi 2020


Pejam celik pejam celik, tak sangka drama “Now, We Are Breaking Up” bakal menamatkan tayangannya pada minggu ini.
Drama ini menceritakan kisah seorang lelaki dan wanita yang terikat dek masa lampau namun tidak mampu melarikan diri dari masing-masing.

Meskipun bermula baik dengan rating 7% ke 8% namun drama itu sepertinya tidak dapat mengekalkan momentum yang baik menjelang episod penghujungnya. Terbaru, untuk episod 14, “Now, We Are Breaking Up” hanya mampu meraih 4.2% yang merupakan catatan terendah sepanjang tayangannya.

Dalam pada itu, episod terbaru ini menampilkan Yoon Jae-guk (Jang Ki-yong) dan Ha Young-eun (Song Hye-kyo) yang terpaksa berpisah kerana cita-cita dan masalah yang berbeza antara mereka. Dijangka kedua mereka akan menyelesaikan konflik dan bersama ataupun memilih untuk melepaskan satu sama lain dalam dua episod akan datang.
Korang agak apa endingnya?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Tinggal 2 Episod, Penonton Ternanti-Nanti Ending ‘Now, We Are Breaking Up’


Akhirnya! Dua pelakon ini bakal bergandingan!

ARTIKEL BERKAITAN
"Pelakon Sesuai!" - Peminat Teruja Lihat Suzy Jalani Penggambaran Bagi Drama 'The Girl Downstairs'

Sebelum ini, kami sudah kongsikan bahawa Suzy bakal menjadi teraju utama untuk satu drama terbaru, “The Girl Downstairs”.

전직 K-팝 아이돌과 평범한 대학생이 하우스 메이트로 만납니다. 수지와 양세종이 그려낼 가슴 설레는 로맨스 <이두나!>, 오직 넷플릭스에서.#이두나 #Doona #수지 #SUZY #BaeSuzy #양세종 #YangSeJong #넷플릭스 #Netflix pic.twitter.com/smKKBVODll
— Netflix Korea｜넷플릭스 코리아 (@NetflixKR) December 12, 2022

Terbaru, pelakon Yang Se-jong juga dikhabarkan bakal menyertai Suzy yang bakal memegang watak sebagai Doo Na dalam drama tersebut manakala, Yang Se-jong akan membawa watak sebagai Won Joon.
Bagi yang belum tahu, “The Girl Downstairs” adalah satu drama romantik yang mengisahkan mengenai seorang pelajar universiti Won Joon yang bertemu dengan seorang idola K-Pop yang sudah bersara iaitu Doo Na.

https://twitter.com/jenniewaldrof/status/1585517185543602176
Drama yang diarahkan oleh pengarah, Lee Jung-hyo ini, dijangka menimbulkan keterujaan dalam kalangan penonton kerana mereka amat menantikan ‘outcome’ yang hebat daripada Suzy dan juga Yang Se-jong.
Tarikh tayangan bagi drama ini masih belum dikongsi sehingga kini, jadi, tunggu update seterusnya okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Bakal Bergandingan, Yang Sejong Sertai Suzy Dalam Drama Baru ‘The Girl Downstairs’


Selepas Cha Eun-woo, nampaknya Hwang In-yeop pula akan menyumbangkan suaranya untuk runut bunyi drama “True Beauty”.
Drama ini membawa kisah Im Joo-kyung (Moon Ga-young) yang berasa sangat tidak yakin dengan penampilannya lantas menggunakan bantuan solekan untuk kelihatan cantik di mata dunia. Dia kemudiannya berjumpa dengan Lee Su-ho (Cha Eun-woo) iaitu seorang lelaki yang menyimpan luka jauh di lubuk hatinya. Bersama, mereka mengubah diri dan berkembang dengan berkongsi rahsia antara satu sama lain.

Walaupun belum ada sebarang lanjut yang dikongsikan mengenai lagu ini namun khabarnya ia akan menemui peminat pada 5 Februari nanti.

Tak sabar nak dengan suara Hwang In-yeop!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Selepas Cha Eunwoo, Hwang Inyeop Bakal Nyanyi OST Buat ‘True Beauty’


Selepas “The King: Eternal Monarch”, pasti ramai yang menantikan drama lakonan Woo Do-hwan yang seterusnya, kan?

ARTIKEL BERKAITAN
Kisah Peguam Ambil Kesempatan, Woo Dohwan & Bona Sah Terajui 'Joseon Lawyer'

Bagi yang belum tahu, Woo Do-hwan baru sahaja menamatkan servis khidmat ketenteraannya pada awal Januari 2022 lalu.
Terbaru, pelakon itu telah berkongsi fotonya dari siri Netflix “Bloodhounds” akan datang, di mana dia dilihat berada dalam pertandingan tinju dan berlawan dengan sekumpulan orang di jalanan.

Untuk pengetahuan, “Bloodhounds” ialah drama aksi noir tentang tiga lelaki yang cuba keluar dari hutang dan juga terjalin kerana hutang. Woo Do-hwan akan memainkan watak Gun-woo, yang memasuki dunia pemberi pinjaman untuk melangsaikan hutangnya.

View this post on Instagram

A post shared by 우도환 (@wdohwan)

Memandangkan ini adalah penampilan Woo Do-hwan dalam sebuah drama setelah sekian lama, peminat teruja untuk melihat karisma yang akan dipaparkannya nanti.

Antara komen yang ditulis penonton:
Sangat kacak, saya sangat teruja.

Awak sangat tampan..

Woo Do-hwan sangat seksi..
Dalam pada itu, “Bloodhounds” bakal ditayangkan di Netflix pada separuh kedua 2023 ini. Sama-sama kita nantikan!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWiki Tree

Tampil Berbadan Sasa, Netizen Teruja Ingin Tonton Woo Dohwan Dalam Drama ‘Bloodhounds’


Selepas hanya khabar angin yang bertiup, Jang Ki-young dan Hye-ri kini telah pun disahkan bakal membintangi drama tvN bersama.
“Frightening Cohabitation” (diadaptasi daripada webtoon), membawa kisah seorang pelajar kolej iaitu Lee Dam yang tanpa sengaja tertelan guli seorang gumiho lelaki bernama Shin Woo-yeo yang kian hampir mencapai impiannya untuk menjadi manusia. Apabila seseorang menelan guli tersebut, mereka akan hanya hidup selama setahun sebelum guli itu pecah dan menghalang gumiho itu daripada berubah menjadi manusia. Disebabkan itu, Shin Woo-Yeo meminta Lee Dam untuk tinggal bersama dan sekaligus bermulalah kisah cinta di antara mereka.

Jang Ki-young akan membawa watak Shin Woo-yeo, seorang gumiho dengan rupa yang tampan, badan yang tegap, personaliti yang sopan dan persona menarik selain sudah hidup selama 999 tahun.

Hye-ri pula akan berlakon sebagai Lee Dam, seorang pelajar koleh yang langsung tidak berlapis cakapnya. Dia merupakan seorang yang tegas dan jujur selain sangatlah objektif, lantas dia tidak mempunyai sebarang hubungan cinta sepanjang hidupnya.
Bakal ditayangkan pada tahun 2021, malah peminat K-Drama antarabangsa tak perlu risau kerana anda boleh menontonnya di laman iQiyi juga. Yes!

Macam manalah keserasian di antara Hye-ri dan jang Ki-young agaknya kan?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERKyungje Daily

Kisah Gadis Tinggal Bersama Gumiho, Jang Kiyoung & Hyeri Sah Terajui ‘Frightening Cohabitation’


Mencipta nama sebagai pelakon sejak daripada usia yang muda, sememangnya merupakan sesuatu yang membanggakan tetapi sebenarnya menyesakkan dalam masa yang sama. Begitulah yang diakui oleh Jeon Jin-seo yang kian terkenal sejak berlakon sebagai anak Kim Hee-ae dalam drama “The World Of The Married”.
Kalau anda nak tahu, ketika drama popular itu masih lagi ditayangkan, remaja itu telah terpalit dengan satu kontroversi mengenai akhlaknya. Tanpa ribut dengan tiba-tiba satu posting Jeon Jin-seo telah tersebar ke serata laman komuniti. Entri tersebut mengandungi lukisan komik yang menunjukkan seorang lelaki menunjukkan isyarat lucah dengan menggunakan jari tengah dengan kedua-dua belah tangannya.

Bukan itu sahaja, lelaki dalam komik tersebut menyebut “Kesemua perempuan boleh berambus”. Tak cukup dengan itu, pelbagai komen Jeon Jin-seo dengan rakannya yang mengandungi pelbagai perkataan mencarut turut disebarkan untuk tatapan umum.

Meskipun agensi naungannya telah tampil dan memohon maaf atas kesilapan tersebut, pelakon remaja tersebut nyata terkesan dengan kritikan negatif yang dilemparkan oleh netizen.
Saya terima hal tersebut sebagai kesilapan saya tetapi masuk sahaja ke dalam bilik solekan, saya mula teresak-esak. Saya menangis selama 20 minit.

Jelasnya lagi, bukan mudah untuk bekerja sebagai seorang pelakon kerana risaukan pandangan orang sekeliling.
Ianya susah dan tak mudah. Saya mahu keluar dengan kawan dan lakukan perkara normal tetapi saya tak boleh. Apa pun yang saya buat, pasti saya akan mendengar orang bercakap, ‘Macam mana pelakon boleh berkelakuan sebegini?’.
Jeon Jin-seo juga mendedahkan bahawa kadang-kadang dia berasa seperti terus berlakon walaupun berada dalam dunia realiti. Remaja ini juga meminta orang ramai tidak menganggap dirinya sama seperti si degil Jun-young, tetapi sebagai seorang budak yang baik.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERXSports News

Menangis Selepas Dikritik Muat Naik Ilustrasi ‘Jari Tengah’, Jeon Jinseo ‘TWOTM’ Akui Susah Jadi Pelakon


Kumpulan DOLLA memang tidak pernah berehat daripada tuduhan meniru BLACKPINK sejak daripada awal kemunculan mereka lagi.
Walaubagaimanapun, ianya sedikit melampau apabila ada peminat kumpulan K-Pop tersebut yang mengugut ahli kumpulan DOLLA, Syasya hanya kerana memiliki gaya rambut seakan Lisa BLACKPINK.

Disebabkan oleh pelbagai komen yang tidak dipinta, gadis dengan nama penuh Noorsyasya Aqah Sharizal memilih untuk menutup bunyi notifikasi di laman media sosial sekaligus menjaga kesihatan mentalnya.

Hanya disebabkan rambut saya ada bangs, ramai samakan saya dengan Lisa. Bila ramai samakan macam itu, peminat Blackpink tak suka sampaikan ada satu ketika saya pernah terima ugutan bunuh.
Bukan biasa ugutan yang diterima, sampaikan menghantar gambar yang sangat grafik.
Dia hantar gambar pisau dengan darah serta macam-macam lagi hate comments sehingga menyebabkan saya jadi murung pada ketika itu.

View this post on Instagram

A post shared by DOLLA (@dolla.official)

Bagi mengekang masalah berkenaan, Syasya turut meminta nasihat daripada ibu bapa dan syarikat pengurusan. Lantas gadis berusia 20 tahun ini memutuskan untuk tidak lagi menghiraukan komen-komen negatif berkenaan.
Memang banyak hate comments yang saya dapat tapi lama-lama saya dah jadi biasa. Kalau lagi kita melayan, lagi teruk jadinya. Mereka lagi suka kalau kita stres.
Kenapalah ugut sampai macam itu sekali! Tsk tsk…
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERmStar Online

Hanya Kerana Gaya Rambut Serupa, Syasya DOLLA Dedah Pernah Diugut Bunuh Peminat Lisa BLACKPINK


Pelakon yang dikenali ramai menerusi drama “Goblin”, “Yumi’s Cells” dan banyak lagi, iaitu Kim Go-eun, pasti diminati ramai kerana lakonannya yang cukup menyentuh hati dan sering kali membuatkan drama atau filem lakonannya bertambah istimewa.
Jung Hae-in juga dikenali sebagai pelakon yang ‘versatile’ yang mampu untuk membawa apa-apa watak yang diberikan kepadanya baik dari genre romantik hingga ke aksi.

Bagi yang belum tahu, kedua-dua pelakon hebat ini pernah digandingkan bersama dalam satu filem terbitan Netflix, iaitu “Tune in for Love”, yang dikeluarkan pada tahun 2019! Ini merupakan sedikit sinopsis dan latar belakang mengenai filem romantis ini.

Sinopsis
Filem “Tune in for Love” ini bermula dengan latar masa pada tahun 1994. Watak Kim Go-eun iaitu sebagai Mi-soo, bertemu dengan Hyun-woo, iaitu watak yang dimainkan Jung Ha-in. Mereka bertemu pada 1 Oktober tahun itu. Kedua-dua mereka sering saling bertukar cerita melalui satu program di radio, tanpa mengetahui tentang diri masing-masing.
Mi-soo sedang bekerja di sebuah bakeri, dan pada suatu hari, Hyun-woo memasuki bakeri itu untuk membeli apa-apa yang mengandungi kacang soya, selepas dia dibebaskan dari pusat tahanan juvana.

Hyun-woo memohon untuk bekerja sambilan di bakeri tersebut dan, dari situlah dia mula rapat dan berkenalan dengan Mi-soo. Namun pada suatu hari, Hyun-woo bertemu dengan kenalan yang penuh misteri yang kelihatan seperti budak liar. Hyun-woo menyertai kumpulan itu, dan terus pergi dari bakeri itu. Mi-soo setia menunggu kepulangan Hyun-woo namun, dia tidak kembali dan tidak menghubungi Mi-soo lagi selepas kejadian itu.
Tahun demi tahun berlalu, dan akhirnya mereka berdua bertemu kembali. Pada satu malam, Hyun-woo tidur rumah Mi-soo, dan masing-masing saling jujur tentang perasaan antara satu sama lain. Malangnya, nasib seolah-olah tidak menyebelahi mereka, mereka terpaksa berpisah lagi atas sebab tertentu.
Adakah Mi-soo dan Hyun-woo akhirnya bertemu kebahagiaan?

Jadi, apakah antara sebab filem ini patut ditonton?
[Amaran SPOILER]
Hubungan Realistik
Drama atau filem romantik yang ditayangkan, biasanya punyai plot yang gembira, berkasih-sayang dan kebanyakannya jarang dapat dikaitkan dengan kehidupan sebenar. Tetapi, filem “Tune in for Love” ini adalah satu plot cerita yang berkait rapat dengan hubungan di dalam kehidupan sebenar.
Filem ini bukan hanya tentang cinta atau kepercayaan, tetapi juga tentang kesetiaan, kesabaran, dan juga waktu yang sesuai. Memang amat perit apabila ditinggalkan oleh orang yang tersayang, tapi filem ini mengajar bahawa sekiranya seseorang itu ditakdirkan untuk kita, sebanyak mana pun cabaran yang perlu ditempuhi, dia tetap akan bersama dengan kita suatu hari nanti.
Muzik & Sinematografi
Memandangkan filem ini berlatar belakangkan masa pada tahun 90-an, muzik yang digunakan dalam filem ini cukup tenang, sesuai dengan setiap babak yang dipaparkan. Bila dengar pun rasa macam dunia ni tiada masalah.
Sinematografi filem ini pun sedikit gelap, untuk tunjukkan era awal 90-an, ditambah dengan pemilihan pakaian untuk setiap watak dalam filem tersebut, semuanya memang cantik dan sedap mata memandang.

Filem ini mempunyai durasi selama 2 jam 2 minit dan boleh ditonton di laman Netflix!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

[REVIEW] Hubungan Penuh Cabaran, Tonton Filem ‘Tune In For Love’ Lakonan Jung Haein & Kim Goeun


Pada hari ini telah berlangsung acara gilang-gemilang Anugerah Drama Korea 2022 di Seoul, Korea Selatan.

ARTIKEL BERKAITAN
"Awak Berdua Tak Boleh Dihubungi" - Song Jihyo Curiga Lihat Hubungan Yang Sechan & Jeon Somin

Ketika acara ini, Jeon So-min berjaya merangkul anugerah ‘Excellence Acting Awards’ bersama Lee Ki-woo bagi lakonan hebat sebagai wanita simpanan bernama Yoon Mi-ra dalam drama “Show Window”.

Hal ini nyata menggembirakan peminat memandangkan ini merupakan anugerah pertama buat wanita berkenaan untuk kategori siri mini di mana Jeon So-min hanya pernah menerima trofi untuk drama pendek dan mingguan.
Tahniah!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Kyunghyang

Jeon Somin Rangkul Anugerah ‘Lakonan Terbaik’ Di Anugerah Drama Korea 2022


Pelakon Koo Kyo-hwan dilaporkan bakal bekerjasama dengan pengarah Yeon Sang-ho untuk kali ketiga dalam filem terbaru akan datang, “The Grey”.
Terbaru, Koo Kyo-hwan dikhabarkan bakal menyertai filem itu dan menjadi teraju utama dalam karya baharu pengarah Yeon Sang-ho, “The Grey”.

“The Grey” ialah sekuel kepada filem seterusnya arahan pengarah Yeon Sang-ho, “Jungi”. Mereka juga difahamkan sedang membincangkan pengaturcaraan untuk siri asal Netflix. Ia akan menjadi kerjasama ketiga antara Netflix dan pengarah Yeon Sang-ho jika ianya dipersetujui, selepas filem “Hell” dan “Jungi”.
Koo Kyo-hwan dan pengarah Yeon Sang-ho sebelum ini pernah bekerjasama dalam filem “Peninsula” dan juga “Ghost” yang disiarkan melalui platform TVING. Dijangka kedua-dua mereka yang mempamerkan satu gabungan yang hebat itu akan bekerjasama sekali lagi dengan “The Grey” dengan membawa satu lagi watak lagenda.Sebelum ini Koo Kyo-hwan juga dikenali sebagai bintang dalam industri filem seperti “Catfish” dan “Jane of Dreams”, kini dia mendapat perhatian daripada orang ramai dengan aktif apabila bekerja dalam karya komersial berskala besar mulai 2020 selepas menandatangani kontrak eksklusif dengan Namoo Actors.

Dia juga telah menjadi tumpuan sebagai bintang dalam kalangan umum melalui pelbagai karya seperti filem “Peninsula”, drama Netflix “Kingdom: Ah Shrine”, “DP”, “Ghost” dan filem “Mogadishu”.
Tak sabar kan nak tengok lakonan Koo Kyo-hwan yang seterusnya untuk filem akan datang? Sama-sama kita nantikan okay!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSPOTV NEWS

Koo Kyohwan Dilapor Bakal Terajui Filem Terbaru ‘The Grey’


Akhirnya drama terbaru gandingan Na In-woo dan Seohyun Girls’ Generation iaitu “Jinxed At First” sudah pun memulakan tayangan kelmarin.
Sinopsis
Berdasarkan webtoon dengan nama yang sama, ia merupakan kisah romantik fantasi mengenai seorang lelaki malang dan miskin bertemu dengan dewi kekayaan yang disorok oleh satu keluarga kaya.

Kisah si malang dan si tuah
[Amaran SPOILER]
Merupakan pembawa tuah, Seul-bi dan ibunya telah dikurung oleh keluarga kaya Geumhwa bagi ‘menyedut’ keuntungan berkekalan buat mereka. Pun begitu, gadis itu berjaya meloloskan diri dan bertemu dengan Gong Soo-kwang dan dapat melihat masa hadapan mereka bersama.

Bahagia hanya seketika, gadis itu berjaya ditangkap oleh Sun Sam-joong (Jun Kwang-ryul) selain Gong Soo-kwang dituduh menculik. Selepas 2 tahun mereka bertemu semula di mana lelaki itu merupakan seorang penjual ikan yang sentiasa ditimpa nasib malang.
Rating baik
“Jinxed At First” memaparkan prestasi yang baik apabila berjaya merekodkan rating sebanyak 3.9% untuk episod pertama sebelum menaik ke 4.3% dalam episod seterusnya. Bahkan, drama KBS ini menduduki tangga pertama sebagai drama paling banyak ditonton untuk slot Rabu-Khamis.

Dalam pada itu, lakonan Seo-hyun dan Na In-woo juga menerima pujian ramai kerana keserasian yang baik. Malah plot misteri dan kelakar juga digabung dengan baik sekaligus menaikkan jangkaan penonton.
Korang dah layan ke?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERCeluv Media

Kisah Si Malang Bertemu Si Bertuah, Episod Awal ‘Jinxed At First’ Raih Rating Baik


Selepas “Business Proposal”, Ahn Hyo-seop dan Kim Se-jeong nampaknya kerap bekerjasama untuk pelbagai aktiviti.

ARTIKEL BERKAITAN
Selepas 'Business Proposal', Kim Sejeong & Ahn Hyoseop Bersatu Kembali Untuk Projek Baru

Terbaru, Ahn Hyo-seop, Kim Se-jeong dan Shin Dong-yup telah disahkan akan menjadi pengacara di ‘2022 SBS Drama Awards’, yang akan berlangsung pada Disember ini.
Khususnya, ini merupakan kali keenam Shin Dong-yup mengacarakan majlis berkenaan dan juga reunion buat Ahn Hyo-seop dan Kim Se-jeong dari drama popular SBS “Business Proposal”.

View this post on Instagram

A post shared by SBS 드라마 공식계정 (@sbsdrama.official)

Untuk pengetahuan, ini adalah kerjasama ketiga Ahn Hyo-seop dan Kim Se-jeong pada tahun ini, selepas mereka sama-sama jadi penyampai anugerah di “Melon Music Awards” dan projek iklan “Office Romance Recipe”.
Dalam pada itu, ‘2022 SBS Drama Awards’ akan diadakan pada 31 Disember ini.

Jangan lupa tonton!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

‘Reunion’ Sekali Lagi, Ahn Hyoseop & Kim Sejeong Akan Jadi Pengacara Di ‘SBS Drama Awards’


Mungkinkah Park Bo-young akan kembali dengan sebuah drama baru tak lama lagi?
Menurut laporan media, pelakon wanita itu bakal menerajui drama adaptasi webtoon iaitu “Morning Comes to Psychiatric Wards Too”.

Ia diagmbarkan sebagai sebuah kisah penyembuhan mengenai pelbagai insiden yang berlaku di was psikiatri. Berdasarkan pengalaman sebenar seorang jururawat psikiatri, drama ini akan mengikuti kisah yang dilalui jururawat Jung Shi-na.

Setakat ini, tiada lagi respon rasmi daripada agensi Park Bo-young.
Sama-sama kita nantikan sama ada pelakon wanita itu benar-benar akan membintangi “Morning Comes to Psychiatric Wards Too”.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoy News 24

Park Boyoung Dilapor Bakal Jadi Jururawat Dalam ‘Morning Comes To Psychiatric Wards Too’


Selepas menunjukkan lakonan yang hebat dalam “Do You Like Brahms?” dan “Yumi’s Cells” pada tahun ini, nampaknya Park Ji-hyun bakal kembali dengan “The Speed To You Is 492km” pada tahun hadapan.
Drama sukan romantik ini berkisar mengenai keghairahan dan cinta lelaki dan wanita dalam kumpulan beregu campuran double di mana ahlinya ialah daripada kumpulan perniagaan badminton.

Pelakon berusia 27 tahun itu akan membawa watak Park Jun-young, iaitu kakak kepada Park Tae-joon (Chae Jong-hyeop) dan merupakan bekas pemenang pingat Olimpik. Terpaksa melupakan impiannya, watak itu akan meraih simpati penonton kerana menggambarkan kerisauan dan luka yang dihadapi anak muda berusia 20-an. Malah dia akan menonjolkan bagaimana untuk bangkit semula dan memulakan kehidupan kedua dengan paparan yang realistik.

“The Speed To You Is 493km” bakal menemui penonton di KBS pada separuh pertama 2022.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXSports News

Park Jihyun Sah Sertai Drama Sukan Romantik ‘The Speed To You Is 493km’


Pada 3 Januari, KEP1ER telah mengadakan pameran dalam talian untuk keluaran album sulung mereka “FIRST IMPACT”.
KEP1ER ialah kumpulan gadis sembilan ahli yang ditubuhkan melalui program uji bakat Mnet “Girls Planet 999”. Kumpulan ini terdiri daripada ahli Choi Yu-jin, Sakamoto Mashiro, Shen Xiao Ting, Kim Chae-hyun, Kim Da-yeon, Ezaki Hikaru, Huening Bahiyyih, Seo Young-eun, dan Kang Ye-seo. KEP1ER sepatutnya debut pada bulan Disember, tetapi terpaksa ditangguhkan kerana COVID-19. Ketua kumpulan KEP1ER Yu-jin berkata,

Kami bersiap sedia untuk penampilan sulung kami dengan pemikiran untuk sama sekali tidak mengecewakan peminat yang telah bersama kami sejak ‘Girls Planet 999’.
Kim Chae-hyun pernah menjadi pelatih di SM Entertainment, tempat dia mengenali ahli AESPA. Dia berkongsi,
AESPA sunbaenim menghantar mesej kepada saya mengucapkan tahniah dan berkata, ‘Tidak lama lagi kita akan dapat melihat satu sama lain di bilik menunggu’. Mereka sangat sibuk sehingga saya tidak dapat melihat mereka baru-baru ini, tetapi saya teruja untuk jumpa mereka di stesen TV.

Selain itu, setiap ahli memilih GIRLS’ GENERATION sebagai model peranan mereka. Tiffany dari GIRLS’ GENERATION pernah menjadi pakar dalam “Girls Planet 999” bersama Sun-mi. Young-eun berkata,
Kami fikir ia sangat menarik kerana mereka semua mempunyai keperibadian dan daya tarikan mereka sendiri, tetapi boleh bersatu untuk persembahan yang menakjubkan.
Sementara itu, kumpulan itu turut mendedahkan bahawa mereka telah memilih nama ciptaan peminat ‘KEP1IAN’ untuk nama kelab peminat mereka. Nama itu menggabungkan ‘KEP1ER’ dan ‘guardian‘ dan melambangkan peranan peminat sebagai penjaga ahli yang membantu membimbing mereka melalui laluan ke impian mereka.

Siapa KEP1IAN kat sini?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXports News

Paling Dinantikan, KEP1ER Berjaya Debut Dengan Lagu ‘WA DA DA’